cyanic-selkie/wikianc huggingface dataset:
തൈക്കാട്ടുശ്ശേരി
തുറവൂർ- പമ്പാ പാതയിലെ പ്രധാന പാലങ്ങളിലൊന്നായ തൈക്കാട്ടുശ്ശേരി പാലത്തിന്റെ നിർമ്മാണം നടക്കുന്നു. ലഘുചിത്രം|തൈക്കാട്ടുശ്ശേരി പാലത്തിന്റെ നിർമ്മാണം <!-- ആലപ്പുഴ ജില്ലയിലെ ചേർത്തല താലൂക്കിൽ തൈക്കാട്ടുശ്ശേരി ബ്ളോക്കിൽ ഉൾപ്പെടുന്ന 1-ാം ഗ്രേഡ് ഗ്രാമപഞ്ചായത്താണ് തൈക്കാട്ടുശ്ശേരി. തൈക്കാട്ടുശ്ശേരി വില്ലേജു പരിധിയിൽ വരുന്ന പഞ്ചായത്താണിത്. പഞ്ചായത്തിന്റെ ആകെ വിസ്തീർണ്ണം 13.82 ചതുരശ്ര കിലോമീറ്ററാണ്. തൈക്കാട്ടുശ്ശേരി പഞ്ചായത്തിന്റെ കിഴക്കും പടിഞ്ഞാറും അതിർത്തികൾ വേമ്പനാട്ടു കായലാണ്. തൈക്കാട്ടുശ്ശേരി പഞ്ചായത്തിന്റെയും പാണാവള്ളി പഞ്ചായത്തിന്റെയും അതിർത്തിയിലൂടെയുള്ള പൂച്ചാക്കൽ തോട് കിഴക്കും പടിഞ്ഞാറുമുള്ള കായലിനെ ബന്ധിക്കുന്നു. 18-ാം നൂറ്റാണ്ടിൽ മൌട്ടൻ (മുട്ടം) എന്നറിയപ്പെട്ടിരുന്ന പ്രദേശം ഉൾപ്പെടുന്ന കരപ്പുറം (ചേർത്തല) ദേശത്തിന്റെ ചരിത്രവുമായി ബന്ധപെടുന്നതാണ് ഈ പ്രദേശം. കരപ്പുറം പ്രദേശത്തെ ഒരു കരയായിരുന്നു തൈക്കാട്ടുശ്ശേരി. കുറ്റിക്കാടുകളും മണൽപ്രദേശങ്ങളും നിറഞ്ഞ ഭൂപ്രകൃതിയായിരുന്നു. കാലാന്തരത്തിൽ കൃഷിക്കായി മണൽപ്രദേശങ്ങൾ താഴ്ത്തി പാടങ്ങൾ രൂപപ്പെടുത്തി. അന്ന് താഴ്ത്തിയെടുത്ത മണ്ണാണ് ഇന്നത്തെ സിലിക്കാ മണൽകുന്നുകൾ. പടിഞ്ഞാറെ തീരപ്രദേശം കൂടുതലും കൃഷിയ്ക്കായി നികത്തിയെടുത്തതും, ചിറകൾ പിടിപ്പിച്ച് ഉണ്ടാക്കിയതുമാണ്. പണ്ടുകാലത്ത് ജനവാസമില്ലാത്ത മണൽപ്രദേശത്തു കൂടി പകൽ പോലും യാത്ര ചെയ്യാൻ ആളുകൾ ഭയപ്പെട്ടിരുന്നു. മണൽപ്പരപ്പുകൾ താഴ്ത്തിയും തീരപ്രദേശങ്ങൾ ചിറകെട്ടി ഉയർത്തിയും മണ്ണിൽ പൊന്ന് വിളയിക്കാൻ ഒരു ജനത പാടുപെട്ടതിന്റെ ഫലമാണ് ഇന്നത്തെ രൂപത്തിൽ ഈ ഗ്രാമം സൃഷ്ടിക്കപ്പെട്ടത്.
നീതു സിംഗ്
നീതു സിംഗ് (ജനനം 8 ജൂലൈ1958) ഒരു ഇന്ത്യൻ ഭാഷാ സിനിമയായ ഹിന്ദി ചലച്ചിത്ര അഭിനേത്രി ആണു്. 8 വയസ്സുള്ളപ്പോൾ ബേബി സോണിയ എന്ന പേരിലാണ് ചലച്ചിത്രാഭിനയം ആരംഭിക്കുന്നത്. 1966-ലെ സൂരജ് എന്ന ചലച്ചിത്രത്തിൽ അഭിനയിച്ചുകൊണ്ടാണ് ഈ ബാലതാരം അരങ്ങേറ്റം കുറിച്ചത്. 1966-ൽ ദസ് ലാഖ് എന്ന ചലച്ചിത്രത്തിൽ രൂപ എന്ന കഥാപാത്രത്തെ അവതരിപ്പിച്ചുകൊണ്ട് അഭിനയ ജീവിതം തുടർന്നു. ദൊ കലിയാൻ എന്ന ചലച്ചിത്രത്തിൽ ഇരട്ടകഥാപാത്രങ്ങളെ അഭിനയിച്ചുകൊണ്ട് ചലച്ചിത്രരംഗത്ത് ചുവടുറപ്പിച്ചു. പവിത്രപാപി, വാരീസ് എന്നീ ചലച്ചിത്രങ്ങളിൽ ബാലതാരമായി ശ്രദ്ധേയമായ കഥാപാത്രങ്ങളെ അവതരിപ്പിച്ചു.
1973-ൽ റിക്ഷാവാലയിൽ നായികയായി അഭിനയിച്ചുകൊണ്ട് 1973 മുതൽ1983 വരെ 50-ഓളം ചലച്ചിത്രങ്ങളിൽ പിന്നീട് പ്രധാന കഥാപാത്രങ്ങളെ അവതരിപ്പിക്കുകയുണ്ടായി. 1980-ൽ സഹ അഭിനേതാവായ ഋഷികപൂറിനെ വിവാഹം ചെയ്യുകയും1983 -ൽ വിവാഹത്തിനുശേഷം ചലച്ചിത്രരംഗം ഉപേക്ഷിക്കുകയും ചെയ്തു. 26 വർഷത്തെ ഇടവേളയ്ക്കുശേഷം ലൗവ് ആജ് കൽ (2009), ദോ ദൂനി ഖർ (2010), ജബ് തക് ഹായ് ജാൻ (2012) എന്നീ ചലച്ചിത്രങ്ങളിൽ അഭിനയിച്ചുകൊണ്ട് ചലച്ചിത്രരംഗത്തേയ്ക്ക് വീണ്ടും സജീവമാകുകയും ചെയ്തു. 2013-ൽ നീതു സിംഗ് ഭർത്താവ് ഋഷികപൂറും മകൻ രൺബീർകപൂറും ചേർന്ന് ഒന്നിച്ചഭിനയിച്ച കോമഡി ചലച്ചിത്രം ബേശരം വിജയമായിരുന്നില്ല.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:1958-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ
ബദിയടുക്ക
കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് ബദിയഡുക്ക.
ഈ പേരിന്റെ ഉദ്ഭവം ബദി (ക്ഷേത്രം, അടുക്ക) യിൽ നിന്നാണ്. ഇന്ന് ഈ ക്ഷേത്രം കിന്നിമണീ പൂമണി എന്നറിയപ്പെടുന്നു. പഴയ ക്ഷേത്രവും ബദിയഡുക്ക തന്നെയുണ്ട്. ഈ സ്ഥലം ഒരു കുന്നിന്റെ മുകളിൽ ആണ്.അവിടെ നിന്നും നോക്കിയാൽ കണ്ണഞ്ചിപ്പിക്കുന്ന പ്രകൃതിസൗന്ദര്യം കാണാം. കർണ്ണാടകത്തിലേക്കുള്ള പ്രധാനപാത ഈ ടൗൺ വഴിയാണ് കടന്നു പോകുന്നത്. കുമ്പള, ഉപ്പള, കാസർഗോഡ്, മുള്ളേരിയ, മെർക്കാറ, പുത്തൂർ എന്നിവിടങ്ങളിലേക്കുള്ള ഉപമാർഗ്ഗമാണ് ബദിയഡുക്ക. ബോലുക്കട്ട എന്നു പേരുള്ള ഒരു സ്പോർട്സ്, ക്രിക്കറ്റ് ഗ്രൗണ്ട് ഉണ്ട് ബദിയഡുക്കയിൽ. കുന്നിന്റെ മുകളിൽ സ്ഥിതി ചെയ്യുന്ന പെർഡാല പള്ളിയിൽ രണ്ടു വർഷത്തിൽ ഒരിക്കൽ നടത്തുന്ന ഉറൂസ് വളരെ പ്രശസ്തമാണ്. പെർഡാല ഉദാനേശ്വര ക്ഷേത്രത്തിൽ നടക്കുന്ന ഉത്സവം മറ്റു സമുദായത്തിലും പ്രസിദ്ധമാണ്. ഈയടുത്ത് ബദിയഡുക്കയിൽ നിന്നും കുമ്പളയിലേക്കുള്ള റോഡ് നാലുവരിയാക്കുന്നതിന് സർക്കാർ പദ്ധതി തുടങ്ങിയിരുന്നു.
സാമ്പത്തികം
അടയ്ക്കയാണ് ഇവിടുത്തെ പ്രധാന കൃഷി. തേങ്ങ, റബ്ബർ, കശുവണ്ടി, കൊക്കോ എന്നിവയും ഇവിടുത്തെ പ്രധാന വിളവുകളാണ്. ബീഡി നിർമ്മാണം (വിവിധ ബ്രാന്റ്) ഇവിടുത്തെ പല കുടുംബങ്ങളുടേയും തൊഴിലാണ്. കൊറഗ എന്നു പേരുള്ള ഒരു ഗോത്രസമൂഹത്തിന്റെ കോളനിയും ബദിയഡുക്കയിൽ ഉണ്ട്. വിദേശ രാജ്യങ്ങളിൽ ജോലി ചെയ്യുന്ന, പ്രത്യേകിച്ച് പടിഞ്ഞാറൻ ഏഷ്യയിൽ, നിന്നുള്ള വരുമാനം ഇവിടുത്തെ ഒരു പ്രധാന സാമ്പത്തിക സ്രോതസ്സാണ്.
സ്പോർട്സ്
[]] ക്രിക്കറ്റിനും വോളിബോൾ പ്രാധാന്യം കൊടുക്കുന്ന ഒരു ഗ്രാമമാണ് ബദിയഡുക്ക. മറ്റു കായിക മത്സരങ്ങളായ, കബഡി, ബാഡ്മിന്റൺ എന്നിവയും ഇവിടെ പരിശീലിച്ചിച്ച് പോരുന്നു. ബോലുക്കട്ട സ്റ്റേഡിയം പോലുള്ള പ്രധാന സ്റ്റേഡിയങ്ങളും ബദിയഡുക്ക ഉണ്ട്. ഗ്രാമീണ ആർട്സ് ആന്റ് സ്പോർട്സ് ക്ലബ്, പെർഡാല ആർട്സ് ആന്റ് സ്പോർട്സ് ക്ലബ്(PASC), വൈഗ ആർട്സ് ആന്റ് സ്പോർട്സ് ക്ലബ് പള്ളത്തടുക്ക, യുണൈറ്റഡ് പള്ളത്തടുക്ക തുടങ്ങിയവ ഈ പ്രദേശത്തെ അറിയപ്പെടുന്ന ക്ലബ്ബുകൾ ആണ്. ജില്ലയിലെ ഏറ്റവും പഴക്കമുള്ള ക്ലബ്ബുകളിൽ പെട്ടതാണ്.
കാലാവസ്ഥ
ബദിയഡുക്ക ഒരു ഊഷ്ണമേഖലാ പ്രദേശമാണ്. വർഷത്തിൽ പല മാസങ്ങളിലും ഇവിടെ മഴ ലഭിക്കുന്നുണ്ട്. വളരെ ചുരുങ്ങിയ കാലം മാത്രമേ ഇവിടെ വരണ്ട കാലാവസ്ഥ ഉള്ളൂ. ഇവിടുത്തെ ശരാശരി വാർഷിക താപനില 27.1 ഡിഗ്രി സെൽഷ്യസ് ആണ്. ഏതാണ്ട് 3801 മില്ലിമീറ്റർ ജലം ഇവിടെ വർഷത്തിൽ ലഭിക്കുന്നുണ്ട്. ജനുവരിയാണ് ഏറ്റവും വരൾച്ചയനുഭവപെടുന്ന മാസം. 1 മില്ലിമീറ്റർ ജലം മാത്രമേ ലഭിക്കുകയുള്ളൂ അപ്പോൾ. ഏറ്റവും കൂടുതൽ ജലം ലഭിക്കുന്നത് ജുലായി മാസത്തിലാണ്. ഏതാണ്ട് 1178 മില്ലിമീറ്റർ. താപം കൂടുതൽ അനുഭവപ്പെടുന്നത് ഏപ്രിൽ മാസത്തിലാണ്. അപ്പോൾ ശാരാശരി 29.2 ഡിഗ്രി സെൽഷ്യസ് ചൂട് അനുഭവപ്പെടും. ജുലായിൽ ഇവിടുത്തെ താപനില ഏതാണ്ട് 25.9 ഡിഗ്രി സെൽഷ്യസ് ആണ്. ഒരു വർഷത്തെ ഏറ്റവും കുറഞ്ഞ താപനിലയാണിത്.
ജനസംഖ്യ
2001ഇൽ നടന്ന സെൻസസ് പ്രകാരം 10138 ആണ് ബദിയഡുക്കയിലെ ജനസംഖ്യ. അതിൽ 5152 പുരുഷന്മാർ ആണ്. 4986 സ്ത്രീകളും.
അനുബന്ധം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ടോണിക് വാട്ടർ
ലഘുചിത്രം|ടോണിക് വാട്ടർ ക്വിനൈൻ അലിഞ്ഞുചേർന്ന കാർബണേറ്റഡ് ശീതളപാനീയമാണ് ടോണിക് വാട്ടർ ( ഇന്ത്യൻ ടോണിക്ക് വാട്ടർ ). തുടക്കത്തിൽ മലേറിയയ്‌ക്കെതിരായ ഒരു രോഗപ്രതിരോധ മരുന്നായി ഉപയോഗിച്ചിരുന്ന ടോണിക്ക് വാട്ടർ, ഇപ്പോൾ കുറഞ്ഞ അളവിൽ ക്വിനൈൻ അടങ്ങിയ പാനീയമായി ഉപയോഗിക്കുന്നു. യഥാർത്ഥത്തിൽ ക്വിനൈൻ കയ്പ് രുചിയുള്ളതാണ്. ഇക്കാലത്ത് ഇത്  മധുരതരമാക്കിയാണ് ഉപയോഗിക്കുന്നത്. ഇത് പലപ്പോഴും ജിൻ ടോണിക്ക് ഉൾപ്പെടെയുള്ള മിക്സഡ് ഡ്രിങ്കുകളിൽ ഉപയോഗിക്കുന്നു.
ചരിത്രം
പത്തൊമ്പതാം നൂറ്റാണ്ടിലെ ആദ്യകാലത്ത്, ഇന്ത്യയിലെ ഉഷ്ണമേഖലാപ്രദേശങ്ങളിൽ നിയമിിതരായിരുന്ന ബ്രിട്ടീഷ് ഓഫീസർമാർക്ക് ഔഷധമെന്ന നിലയിൽ ക്വിനൈൻ ലഭ്യമായിരുന്നു. ഈ പൊടി സോഡയും മധുരവും ചേർത്ത് ഇക്കാലത്ത് ടോണിക് വാട്ടർ തയ്യാറാക്കി ഉപയോഗിക്കുമായിരുന്നു. വാണിജ്യപരമായി ടോണിക്ക് വാട്ടർ നിർമ്മിക്കപ്പെട്ടത് 1858 ൽ ആയിരുന്നു.
ക്വിനൈൻ ഉള്ളടക്കം
സോഡാജലവും വലിയ അളവിൽ ക്വിനൈനും മാത്രമാണ് ആദ്യകാങ്ങളിൽ ഔഷധ ടോണിക് വാട്ടർ ഘടകങ്ങൾ. ഇന്ന്, കുറഞ്ഞ ക്വിനൈൻ ഉള്ളടക്കത്തിന്റെ ഫലമായി, ഇത് കയ്പ് കുറഞ്ഞതും സാധാരണയായി മധുരം ചേർത്തതുമാണ്.
അമേരിക്കൻ ഐക്യനാടുകളിൽ, യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) ടോണിക്ക് വെള്ളത്തിലെ ക്വിനൈൻ ഉള്ളടക്കത്തെ 83 പിപിഎം ആയി പരിമിതപ്പെടുത്തുന്നു.
അവലംബം
വർഗ്ഗം:പാനീയങ്ങൾ
മാക്രോപസ്
മാക്രോപോഡിഡേ കുടുംബത്തിലെ ഒരു മാർസൂപ്പിയൽ ജനുസ്സാണ് മാക്രോപസ്. ഇത് മൂന്ന് സബ്ജനീറ്റയായി 13 ഇനങ്ങൾ ഉണ്ട് ഈ ജനുസ്സിൽ നാല് ഇനം വലിയ ഭൗമ കംഗാരുക്കൾ, രണ്ട് ഇനം വാലറൂകൾ, നിലവിലുള്ള എട്ട് ഇനം വാലാബികൾ (ഒൻപതാമത്തെ ഇനം വംശനാശം സംഭവിച്ചു ) എന്നിവ ഉൾപ്പെടുന്നു. ഈ വാക്ക്പുരാതന ഗ്രീക്ക്, μάκρος മക്രൊസ് "നീണ്ട" ആൻഡ് πους, പൊഉസ് "കാൽ". എന്നിവയിൽ നിന്നുണ്ടായതാണ്. ഇന്ന് അറിയപ്പെടുന്ന പതിമൂന്ന് ജീവജാലങ്ങളെ തിരിച്ചറിഞ്ഞു. കിഴക്കൻ ചാരനിറത്തിലുള്ള കംഗാരുവാണ് മാതൃകാ ഇനം.
അവലംബം
വർഗ്ഗം:ഓസ്ട്രേലിയയിലെ സഞ്ചിമൃഗങ്ങൾ
കോളിളക്കം
പി.എൻ. സുന്ദരം സംവിധാനം ചെയ്തു് 1981ൽ പുറത്തിറങ്ങിയ മലയാളചലച്ചിത്രമാണ് കോളിളക്കം. വക്ത് എന്ന ഹിന്ദി ചലച്ചിത്രത്തിന്റെ റീമേക്കായിരുന്നു ഈ ചിത്രം. ജയൻ എന്ന നടൻ മരിക്കുന്നത് ഈ സിനിമയുടെ അവസാനഭാഗം ചിത്രീകരിക്കുന്നതിനിടയിൽ ഹെലികോപ്റ്ററിൽ നിന്നും വീണുണ്ടായ അപകടത്തോടെയാണ്.
പുറത്തേക്കുള്ള കണ്ണികൾ
വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചുതിരുമല-എം എസ് വി ഗാനങ്ങൾ
മൂന്നാർ സമരം
മൂന്നാറിൽ കണ്ണൻ ദേവൻ കമ്പനിയിലെ സ്ത്രീ തൊഴിലാളികൾ വിവിധ ആവശ്യങ്ങൾ ഉന്നയിച്ച് ട്രേഡ് യൂനിയനുകളെ ഒഴിവാക്കി കമ്പനിക്കെതിരെ നടത്തിയ സമരമാണ് മൂന്നാർ സമരം
വർഗ്ഗം:കേരളത്തിലെ സമരങ്ങൾ
ആറന്മുള കൊട്ടാരം
ഇരുനൂറ് വര്ഷങ്ങൾക്കധികം പഴക്കമുള്ള ആറന്മുളയിലെ കൊട്ടാരം ആണ് വടക്കേ കൊട്ടാരം. കേരളീയ വസ്തുവിദ്യയുടെയും തച്ചുശാസ്ത്രത്തിനെയും നാലുകെട്ട് സമ്പ്രദായത്തിന്റെയും ഉത്തമ ഉദാഹരണമായാണ് ആറന്മുള വടക്കേ കൊട്ടാരം അറിയപ്പെടുന്നത്. ആറന്മുള ക്ഷേത്രത്തിന് മുമ്പിൽ പുണ്യ നദിയായ പമ്പയുടെ തീരത്തായാണ് ആറന്മുള വടക്കേ കൊട്ടാരം സ്ഥിതി ചെയ്യുന്നത്. അവസാന ആറന്മുള തമ്പുരാൻ താമസിച്ചിരുന്നതും വടക്കേകൊട്ടാരത്തിൽ ആയിരുന്നു. അടുത്തകാലം വരെ  ചരിത്രപ്രസിദ്ധമായ തിരുവാഭരണ ഘോഷയാത്ര ആറന്മുളയിലെത്തുമ്പോൾ തിരുവാഭരണം ഭക്തജനങ്ങൾക്കായി പ്രദർശിപ്പിച്ചിരുന്നത് ആറന്മുള വടക്കേ കൊട്ടാരത്തിൽ ആയിരുന്നു
ലഘുചിത്രം|ആറന്മുള കൊട്ടാരം
വർഗ്ഗം:പത്തനംതിട്ട ജില്ലയിലെ കെട്ടിടങ്ങളും നിർമ്മിതികളും
ജിമിൻ
ജിമിൻ എന്ന സ്റ്റെയ്ജ് നാമത്തിൽ അറിയപ്പെടുന്ന ഒരു ദക്ഷിണ കൊറിയൻ ഗായകനും നർത്തകനും ആണ് പാർക്ക് ജി-മിൻ. 2013ൽ ബി.ടി.എസ്. എന്ന ദക്ഷിണ കൊറിയൻ ബാൻഡിൽ അദ്ദേഹത്തിന്റെ അരങ്ങേറ്റം കുറിച്ചു.
മുൻകാലജീവിതവും വിദ്യാഭ്യാസവും
ഒക്ടോബർ 13, 1995ൽ പാർക്ക് ജി-മിൻ, ഗിയുംജിയോങ് ജില്ല, ബുസാൻ, ദക്ഷിണ കൊറിയയിൽ ജനിച്ചു.
അവലംബം
വർഗ്ഗം: ദക്ഷിണ കൊറിയൻ ഗായകർ വർഗ്ഗം:ബി.ടി.എസ് അംഗങ്ങൾ
എനിയോള അജാവോ
എപ്പേയിൽ നിന്നുള്ള നൈജീരിയൻ നടിയാണ് എനിയോള അജാവോ. 75-ലധികം സിനിമകളിൽ അഭിനയിച്ചിട്ടുണ്ട്. റോൾ ഡെലിവറിയിലെ സെറ്റിൽ അവരുടെ ചലനാത്മകതയ്ക്കും വൈവിധ്യത്തിനും അവർ അറിയപ്പെടുന്നു.
സ്വകാര്യ ജീവിതം
അവരുടെ മാതാപിതാക്കളുടെ ആറ് മക്കളിൽ ഏറ്റവും ഇളയ സഹോദരങ്ങളാണ് അജാവോയും അവരുടെ ഇരട്ട സഹോദരിയും. വളർന്നുവന്ന അജാവോ എപ്പെയിലെ സെന്റ് മൈക്കിൾസ് ആംഗ്ലിക്കൻ പ്രൈമറി സ്കൂളിലും ആർമി സെക്കൻഡറി സ്കൂളിലും പഠിച്ചു. അജാവോ പറയുന്നതനുസരിച്ച്, മാതാപിതാക്കളെ അഭിമാനിക്കാൻ അവർ ആഗ്രഹിച്ചിരുന്നുവെങ്കിലും, ചെറുപ്പം മുതലേ ഒരു അഭിനേത്രിയാകാൻ അവർ സ്വപ്നം കണ്ടു. അജാവോ യാബ കോളേജ് ഓഫ് ടെക്‌നോളജിയിലും തുടർന്ന് ലാഗോസ് യൂണിവേഴ്‌സിറ്റിയിലും പഠിക്കാൻ പോയ അവർ അക്കൗണ്ടിംഗിൽ ബിരുദം നേടി.
നിരവധി കിംവദന്തികൾ ഉണ്ടായിരുന്നിട്ടും, പതിവായി സന്ദർശിക്കുന്ന ഒഡുൻലാഡെ അഡേക്കോളയുമായി അവർക്ക് അടുപ്പമില്ല.
അഭിനയ ജീവിതം
2004-ൽ Ìgbà Aìmọ̀ എന്ന ചിത്രത്തിലാണ് അജാവോയുടെ ആദ്യ ചലച്ചിത്ര വേഷം. എനിയോള, എറിൻ ഒറിൻ, ഡാരമോള എന്നിവയും അവർ അഭിനയിച്ച മറ്റ് ചിത്രങ്ങളാണ്. 2018-ൽ പുറത്തിറങ്ങിയ ദി വെൻഡർ എന്ന ചിത്രത്തിലാണ് അവർ അഭിനയിച്ചത്. 2018 ഡിസംബറിൽ പുറത്തിറങ്ങിയ യെലെ ആര എന്ന പ്രധാന കഥാപാത്രത്തെ അജാവോ അവതരിപ്പിച്ചു.
2015-ലെ ബെസ്റ്റ് ഓഫ് നോളിവുഡ് അവാർഡിൽ ഒരു യൊറൂബ-ഭാഷാ ചിത്രത്തിലെ സഹനടിയായി അവർ നോമിനേറ്റ് ചെയ്യപ്പെട്ടു. പക്ഷേ അവർക്ക് അവാർഡ് ലഭിച്ചില്ല.
അവലംബം
വർഗ്ഗം:നൈജീരിയൻ ചലച്ചിത്രനടികൾ
ഇസ്ലാമിക്‌ ആർട്സ് മ്യൂസിയം മലേഷ്യ
മലേഷ്യയിൽ കുലാലംപൂരിൽ സ്ഥിതിചെയ്യുന്ന വളരെ പുരാതനമായ ഒരു പുരാവസ്തു ശേഖരമാണ് ഇസ്ലാമിക്‌ ആർട്സ് മ്യൂസിയം. 1998 ഡിസംബർ രണ്ടാം തിയതിയാണ് ഔദ്യോഗികമായി ഇത് പൊതുജനത്തിന് സമർപ്പിക്കപ്പെട്ടത്‌. ചരിത്ര പ്രാധാന്യമുള്ള ഗ്രന്ഥ, കലാ, വസ്തു, ശില്പ, പുരാ വസ്തു എന്നിവയുടെ ഒരു വിപുലമായ ശേഖരം ഇവിടെയുണ്ട്. നൂറ്റാണ്ടുകൾ പഴക്കമുള്ള കൈയെഴുത്തു പ്രതികളുടെ ഒരു വൻ ശേഖരവുമുണ്ട്. ഇവിടത്തെ ശേഖരങ്ങൾ പ്രധാനമായും 12 വിഭാഗങ്ങൾ ആയി തിരിച്ചിട്ടുണ്ട്.
വിശുദ്ധ ഖുറാൻ ഗ്രന്ഥത്തിന്റെ വിപുലമായ ഒരു ശേഖരവും കൂടാതെ വളരെ പുരാതനമായ കൈയെഴുത്തു പ്രതികളും ആണ് ഒരു പ്രധാന ആകർഷണം ഇറാൻ തുർക്കി ചൈന മലേഷ്യ എന്നിവിടങ്ങളിൽ നിന്നുള്ള കൈയെഴുത്തു പ്രതികളും ലഭ്യമാണ് വിവിദ കാലഘട്ടങ്ങളിലെ ഖുറാൻ ഗ്രന്ഥവും സന്ദർശകർക്കും ഗവേഷകർക്കും
വർഗ്ഗം:മലേഷ്യയിലെ മ്യൂസിയങ്ങൾ
കേരളത്തിലെ തീവണ്ടിയാപ്പീസുകളുടെ പട്ടിക
കേരളത്തിലെ റെയിൽ ശൃംഖല ഇന്ത്യൻ റെയിൽവേയാണ് കൈകാര്യം ചെയ്യുന്നത്. ദക്ഷിണ റെയിൽവേ സോണിലാണ് സംസ്ഥാനം ഉൾപ്പെടുന്നത്. ഉയർന്ന പ്രദേശങ്ങളായ ഇടുക്കി, വയനാട് ജില്ലകൾ ഒഴികെയുള്ള പ്രധാന പട്ടണങ്ങളെയും നഗരങ്ങളെയും റെയിൽവേ ബന്ധിപ്പിക്കുന്നു.
ആസ്ഥാനം തിരുവനന്തപുരം, പാലക്കാട് റെയിൽവേ ഡിവിഷൻപാലക്കാട് റെയിൽവേ ഡിവിഷൻ ആസ്ഥാനം പാലക്കാട്‌, മധുര റെയിൽവേ ഡിവിഷൻ.
1861-ൽ തുറന്ന തിരൂർ റെയിൽവേ സ്റ്റേഷൻ, കേരളത്തിലെ ഏറ്റവും പഴക്കമേറിയ റെയിൽവേ സ്റ്റേഷനും ഷൊർണൂർ ജംഗ്ഷൻ (SRR) സംസ്ഥാനത്തെ ഏറ്റവും വലിയ റെയിൽവേ സ്റ്റേഷനുമാണ്.
കൊല്ലം ജംഗ്ഷൻ - ചെങ്കോട്ട
(ഈ പാതയിൽ പുനലൂരിനപ്പുറം നിലവിൽ തീവണ്ടികൾ ഓടുന്നില്ല. പാത ബ്രോഡ്ഗേജാക്കിക്കൊണ്ടിരിക്കുന്നു(മാർച്ച് 2013))
പാലക്കാട് ജംഗ്ഷൻ - പൊള്ളാച്ചി
(ഈ പാതയിൽ പാലക്കാട് ടൗണിനപ്പുറം നിലവിൽ തീവണ്ടികൾ ഓടുന്നില്ല. പാത ബ്രോഡ്ഗേജാക്കിക്കൊണ്ടിരിക്കുന്നു(മാർച്ച് 2013))
References
* വർഗ്ഗം:കേരളവുമായി ബന്ധപ്പെട്ട പട്ടികകൾ
സി.എസ്. മുരളി ബാബു
ഒരു മലയാളനാടക - ചെറുകഥാകൃത്തും ഡോക്യുമെൻററി സംവിധായകനുമാണ് '''സി.എസ്. മുരളി ബാബു''' (മരണം :2 സെപ്റ്റംബർ 2013). മുരളിയുടെ അമേച്വർ, പ്രൊഫഷണൽ, റേഡിയോ നാടകങ്ങൾ നിരവധി പുരസ്കാരങ്ങൾ നേടി. ഡോക്യുമെൻററി, ഷോർട്ട്ഫിലിം, സീരിയൽരംഗങ്ങളിലും പ്രവർത്തിച്ചു.
ജീവിതരേഖ
വടക്കാഞ്ചേരി, ആര്യംപാടം ചീരാത്ത്‌വീട്ടിൽ ശങ്കുണ്ണിയുടെയും ലീലയുടെയും മകനാണ്. കേരള സംഗീത നാടക അക്കാദമിയുടെ മികച്ച രചനയ്ക്കുള്ള പുരസ്‌കാരം 1993ൽ മുരളിയുടെ കൃഷ്ണനാട്ടത്തിന് ലഭിച്ചിരുന്നു. മഴക്കാടുകൾ എന്ന ചെറുകഥയ്ക്ക് എം.പി. നാരായണപിള്ള പുരസ്‌കാരവും ലഭിച്ചു. ദേശീയതലത്തിൽ ഒന്നാംസ്ഥാനം ലഭിച്ച ശേഖരൻകുട്ടി വരാതിരിക്കില്ല എന്ന നാടകത്തിന്റെ രചന നിർവ്വഹിച്ചു. ദൂരദർശന്റെ ഡോക്യുമെൻററി പുരസ്‌കാരം നേടി.
അവലംബം
വർഗ്ഗം:മലയാളനാടകകൃത്തുക്കൾ വർഗ്ഗം:മികച്ച നാടകരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:2013-ൽ മരിച്ചവർ വർഗ്ഗം:സെപ്റ്റംബർ 2-ന് മരിച്ചവർ
ജയിംസ് ഡാറ
ലഘുചിത്രം|ജയിംസ് ഡാറ ആലപ്പുഴയിൽ കയർ വ്യവസായത്തിനു തുടക്കം കുറിച്ച വ്യവസായിയായിരുന്നു ജയിംസ് ഡാറ.
ജീവിതരേഖ
അയർലാന്റിൽ ജനിച്ച ഇദ്ദേഹം അമേരിക്കൻ സ്വദേശിയായിരുന്നു. 1859 ൽ ആദ്യ കയർ ഫാക്ടറി ആലപ്പുഴയിൽ സ്ഥാപിച്ചു. ബ്രിട്ടണിലേയും പശ്ചിമ ഉപഭൂഖണ്ഡത്തിലേയും തണുപ്പുള്ള സാഹചര്യത്തിൽ ജീവിക്കുന്ന ജനങ്ങൾക്ക് ചുരുങ്ങിയ ചെലവിൽ അല്പം സുഖകരമായ തറവിരിപ്പ് നൽകുക എന്നതായിരുന്നു അദ്ദേഹത്തിന്റെ ഉദ്ദേശം.
അവലംബം
വർഗ്ഗം:വ്യവസായികൾ വർഗ്ഗം:കയർ
റെജിനാൾഡ് സാമുവൽ
ബ്രിസ്റ്റോൾ സർവകലാശാലയിലെ ഗൈനക്കോളജി പ്രൊഫസറായിരുന്നു റെജിനാൾഡ് സാമുവൽ ഷെറാർഡ് സ്റ്റാതം ഒബിഇ (11 മാർച്ച് 1884[1] - 1959).
അദ്ദേഹം ബ്രാഡ്‌ഫീൽഡ് കോളേജിൽ ചേർന്നു. ബ്രിസ്റ്റോൾ യൂണിവേഴ്സിറ്റിയിൽ നിന്ന് മെഡിക്കൽ ബിരുദം (എം.ഡി. എം.സി.എച്ച്.) നേടി. ഒന്നാം ലോകമഹായുദ്ധസമയത്ത് റോയൽ ആർമി മെഡിക്കൽ കോർപ്‌സിനൊപ്പം മോൺസ് യുദ്ധത്തിലും ഒന്നാം യെപ്രെസ് യുദ്ധത്തിലും മറ്റ് അസൈൻമെന്റുകൾക്കൊപ്പം അദ്ദേഹം സേവനമനുഷ്ഠിക്കുകയും മേജർ റാങ്ക് നേടുകയും ചെയ്തു. ഡെസ്പാച്ചുകളിലും അദ്ദേഹം രണ്ടുതവണ പരാമർശിക്കപ്പെട്ടു. യുദ്ധാനന്തരം അദ്ദേഹത്തെ സൈനിക സേവനത്തിനായി OBE ആയി നിയമിച്ചു.
അവലംബം
വർഗ്ഗം:1884-ൽ ജനിച്ചവർ വർഗ്ഗം:1959-ൽ മരിച്ചവർ
വിയുബി രാത്തവള
പശ്ചിമഘട്ടതദ്ദേശവാസിയായ ഒരു തവളയാണ് വിയുബി രാത്തവള അഥവാ '''VUB Night Frog. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്. ബ്രസൽസ് സ്വതന്ത്ര സർവകലാശാല Vrije Universiteit Brussel എന്നതിന്റെ ചുരുക്കമാണ് "VUB" 2011 ൽ കണ്ടെത്തിയനിക്റ്റിബറ്റ്രാക്കിഡെ Nyctibatrachidae കുടുംബത്തിൽ പെട്ട 12 ഇനങ്ങളിൽ ഒന്ന്. പശ്ചിമ ഘട്ടത്തിൽ മാത്രമേ ഇവയേ കണ്ടെത്തീട്ടുള്ളു
മദനൂർ അഹമ്മദ് അലി
ചെന്നൈയിൽ നിന്നുള്ള ഒരു ഇന്ത്യൻ സർജിക്കൽ ഗ്യാസ്ട്രോഎൻട്രോളജിസ്റ്റാണ് മദനൂർ അഹമ്മദ് അലി. മദ്രാസ് മെഡിക്കൽ കോളേജിലെ പൂർവ്വ വിദ്യാർത്ഥിയായ അലി പിയർ റിവ്യൂഡ് ജേണലുകളിൽ നിരവധി പ്രസിദ്ധീകരണങ്ങൾ അദ്ദേഹം രചിച്ചിട്ടുണ്ട്. 2011 ൽ പദ്മശ്രീ ലഭിച്ചു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ജീവിച്ചിരിക്കുന്ന പ്രമുഖർ
കൃഷ്ണൻ കണിയാംപറമ്പിൽ
കേരളത്തിലെ സി.പി.ഐ. നേതാവും മുൻമന്ത്രിയുമായിരുന്നു കൃഷ്ണൻ കണിയാംപറമ്പിൽ (9 നവംബർ 1946 - 12 ഫെബ്രുവരി 2005). തൃശ്ശൂർ ജില്ലയിലെ കാഞ്ഞാണി സ്വദേശിയായിരുന്നു അദ്ദേഹം.
ജീവിതരേഖ
1946 നവംബർ 9ന് കാഞ്ഞാണിയിൽ ജനിച്ച കൃഷ്ണൻ കണിയാംപറമ്പിൽ വളരെ ചെറുപ്പത്തിൽ തന്നെ രാഷ്ട്രീയത്തിൽ സജീവമായിരുന്നു.
അവലംബം
വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
ബ്യൂള റൈറ്റ് പോർട്ടർ
[[പ്രമാണം:DrPorterThe_Indianapolis_News_Sat_Jun_9_1900.jpg|ലഘുചിത്രം|ഡോ. ബ്യൂല ഡബ്ല്യു. പോർട്ടർ, 1900]] ബ്യൂള റൈറ്റ് പോർട്ടർ പ്രൈസ് (1869-1928) ഒരു വിദ്യാഭ്യാസ വിചക്ഷണയും വൈദ്യനും ഇരുപതാം നൂറ്റാണ്ടിന്റെ തുടക്കത്തിൽ ഇൻഡ്യാനയിലെ ഇൻഡ്യാനപൊളിസിൽ ആഫ്രിക്കൻ അമേരിക്കൻ വനിതാ ക്ലബ് പ്രസ്ഥാനത്തിൽ സജീവ പങ്കാളിയുമായിരുന്ന വനിതയുമായിരുന്നു. ഇംഗ്ലീഷ്:Beulah Wright Porter Price. 1897-ൽ ഇൻഡ്യാനപൊളിസിൽ പോർട്ടർ ഒരു മെഡിക്കൽ പ്രാക്ടീസ് സ്ഥാപിച്ചപ്പോൾ നഗരത്തിലെ ആദ്യത്തെ ആഫ്രിക്കൻ അമേരിക്കൻ വനിതാ ഫിസിഷ്യനായി. എന്നിരുന്നാലും, പോർട്ടർ 1901-ൽ തന്റെ മെഡിക്കൽ പ്രാക്ടീസ് ഉപേക്ഷിച്ച് 1905 ൽ ഇൻഡ്യാനപൊളിസിലെ ഒരു പൊതു വിദ്യാലയത്തിന്റെ പ്രിൻസിപ്പലായി. കൂടാതെ, നഗരത്തിലെ വനിതാ ക്ലബ് പ്രസ്ഥാനത്തിലെ പങ്കാളിത്തവുമായി പോർട്ടർ അവളുടെ മെഡിക്കൽ അറിവ് സംയോജിപ്പിച്ചു. 1903-ൽ ലിലിയൻ തോമസ് ഫോക്‌സിനൊപ്പം ഇൻഡ്യാനപൊളിസിലെ വുമൺസ് ഇംപ്രൂവ്‌മെന്റ് ക്ലബ്ബിന്റെ (WIC) സഹസ്ഥാപകയെന്ന നിലയിൽ, പോർട്ടർ തന്റെ മെഡിക്കൽ വൈദഗ്ദ്ധ്യം ഉപയോഗിച്ചു, ക്ഷയരോഗത്തെ ചെറുക്കുകയെന്ന ലക്ഷ്യമായ ഇൻഡ്യാനപൊളിസ് ചാരിറ്റബിൾ ഓർഗനൈസേഷന്റെ ആദ്യകാല പ്രവർത്തനങ്ങൾക്ക് സംഭാവന നൽകി. നഴ്‌സുമാരെ പരിശീലിപ്പിക്കുന്നതുൾപ്പെടെ ആഫ്രിക്കൻ അമേരിക്കക്കാരുടെ മെഡിക്കൽ ആവശ്യങ്ങളെ ചെറുക്കുന്നതിനുള്ള സ്വയം മെച്ചപ്പെടുത്തൽ ലക്ഷ്യത്തോടെയും ഒരു സാഹിത്യ ക്ലബ്ബായും WIC ആരംഭിച്ചു. 1905-ൽ, ഫോക്സ്, പോർട്ടർ, ഐഡ വെബ് ബ്രയന്റ്, ഡബ്ല്യുഐസി അംഗങ്ങൾ എന്നിവർ രോഗബാധിതരായ ആഫ്രിക്കൻ അമേരിക്കൻ കുട്ടികളെ ചികിത്സിക്കുന്നതിനായി ഒരു ക്ഷയരോഗ ക്യാമ്പ് സ്ഥാപിച്ചു. ഗ്രാൻഡ് ബോഡി ഓഫ് ദി സിസ്റ്റേഴ്‌സ് ഓഫ് ചാരിറ്റി, NAACP യുടെ ഒരു പ്രാദേശിക ചാപ്റ്റർ എന്നിവയുൾപ്പെടെ മറ്റ് പ്രാദേശിക ക്ലബ്ബുകളിൽ പോർട്ടർ സജീവമായിരുന്നു.
1893 മാർച്ച് 8 ന് ജെഫേഴ്സൺ ഡി പോർട്ടറുമായുള്ള ഡോ. ബ്യൂളയുടെ ആദ്യ വിവാഹം നടന്നു. [https://search.ancestry.com/cgi-bin/sse.dll?dbid=60281&h=2727748&indiv=try&o_vc=Record:OtherRecord&rhSource=60281 1914 നവംബർ 14-ന് അവൾ വാൾട്ടർ എം. പ്രൈസിനെ വിവാഹം കഴിച്ചു]
റഫറൻസുകൾ
വർഗ്ഗം:വിദ്യാഭ്യാസ വിദഗ്‌ദ്ധർ വർഗ്ഗം:വൈദ്യശാസ്ത്രജ്ഞർ വർഗ്ഗം:1869-ൽ ജനിച്ചവർ വർഗ്ഗം:1928-ൽ മരിച്ചവർ
ഡാവിഞ്ചി സുരേഷ്
കേരളത്തിലെ ശില്പികളിൽ ഒരാളാണ് ഡാവിഞ്ചി സുരേഷ്. 1974 ജൂൺ 26 ന് തൃശൂർ ജില്ലയിലെ കൊടുങ്ങല്ലൂരിൽ ജനിച്ചു. കേരള കാർട്ടൂൺ അക്കാദമി നിർവ്വാഹസമിതി അംഗം.
ജീവിതരേഖ
കൊടുങ്ങല്ലൂർ പുതിയെലത്ത് സ്വദേശി. പി.കെ. സുരേഷ് എന്നതാണ് ശരിയായ പേര്. 'ഡാവിഞ്ചി' എന്നത് പേരിനൊപ്പം പിന്നീട് സ്വീകരിച്ചതാണ്. സഹോദരൻ ഉണ്ണികൃഷ്ണന്റെ ചിത്രകലാ സ്ഥാപനത്തിന്റെ പേരായിരുന്നു ഡാവിഞ്ചി എന്നത്.
കലാ ജീവിതം
ഡാവിഞ്ചി സുരേഷ് വളരെ ചെറിയ പ്രായം മുതൽ തന്നെ ശില്പകല അഭ്യസിക്കാൻ ആരംഭിച്ചു. തന്റെ കുട്ടിക്കാലത്ത് ചിത്രരചനയിലായിരുന്നു അദ്ദേഹത്തിനു കൂടുതൽ താല്പര്യം. പിന്നീട് ചിത്രകലയിൽ നിന്ന് ശിൽപകലയിലേക്ക് മാറുകയായിരുന്നു. ജ്യേഷ്ഠനും ചിത്രകാരനുമായ ഉണ്ണികൃക്ഷ്ണനായിരുന്നു അദ്ദേഹത്തിന്റെ ആദ്യ ഗുരു. ആദ്യം കളിമണ്ണിലാണ് തൻറെ സൃഷ്ടികൾ ഉണ്ടാക്കുവാൻ അദ്ദേഹം ആരംഭിച്ചത്.
2012-ൽ ഇന്ത്യയുടെ ഉള്ളുലച്ച ‘നിർഭയ’ സംഭവത്തോടെയാണ് കലയിലൂടെ തന്റെ പ്രതികരണങ്ങൾ സമൂഹത്തെ അറിയിക്കുന്ന രീതി സുരേഷ് തുടങ്ങിയത്. അഴീക്കോട് മുനക്കൽ ബീച്ചിൽ 50 അടി നീളത്തിൽ മണൽശില്പം ഒരുക്കിയായിരുന്നു ഡാവിഞ്ചി സുരേഷ്, ആ പെൺകുട്ടി അനുഭവിച്ച ദുരിതത്തിന്റെ ആഴം ആവിഷ്കരിച്ചത്. മുല്ലപ്പെരിയാർ നിറഞ്ഞുകവിഞ്ഞപ്പോഴും സുരേഷ്, മുനക്കൽ ബീച്ചിൽ മണൽ ശില്പം നിർമിച്ചു. അട്ടപ്പാടിയിൽ ആൾക്കൂട്ടം മർദ്ദിച്ചു കൊലപ്പെടുത്തിയ ആദിവാസി യുവാവായ മധുവിന്റെ ശിൽപ്പം നിർമ്മിച്ചാണ് ഡാവിഞ്ചി സുരേഷ് പ്രശസ്തിയിലേക്ക് ഉയർന്നത്. ഒരു കലാകാരൻ തന്റെ സമൂഹത്തിൽനിന്നും ചരിത്രത്തിൽ നിന്നും കേട്ടുകേൾവികളിൽ നിന്നും ആവോളം പ്രചോദനം ഉൾക്കൊള്ളുന്നു എന്നതിനുള്ള തെളിവുകൂടിയായി ഈ ശില്പം.
ഇരുപതോളം ഗാനങ്ങൾ എഴുതി സംഗീതം നൽകി. അഞ്ചു ഷോർട്ട് ഫിലിമുകളിൽ അഭിനയിക്കുകയും ആൽബങ്ങൾ സംവിധാനം ചെയ്യുകയും ചെയ്തു. നാല് സിനിമകളിൽ കലാസംവിധാനം നിർവഹിച്ചു. ഏഷ്യാനെറ്റിലെ സിനിമാല കോമഡി ഷോകളിൽ കലാ സംവിധായകനും അഭിനയിതാവുമായി ഗൾഫ് താര ഷോകളിലും പ്രഫഷണൽ നാടകങ്ങളിലെയും സാങ്കേതിക ശില്പകലകളിൽ പ്രവർത്തിച്ചിട്ടുണ്ട്. ശില്പകലയെ ആധുനിക സാങ്കേതികവിദ്യയുമായി കൂട്ടിയിണക്കി മുപ്പതടി വരെ വലിപ്പമുള്ള വലിയ ഭീമാകാര ശില്പങ്ങൾ കേരളത്തിലും വിവിധ സംസ്ഥാനങ്ങളിലും പ്രദർശനങ്ങൾ നടത്തിയിട്ടുണ്ട്.
ലഘുചിത്രം|300px|ഡാവിഞ്ചി സുരേഷ് ചിത്രീകരണത്തിനിടെ
ചിത്രരചനാ സങ്കേതം
വൈവിധ്യമായ ചിത്ര രചനാ സങ്കേതങ്ങൾ ഉപയോഗിച്ചുള്ള ചിത്രരചനയ്ക്ക് പേരുകേട്ട വ്യക്തിയാണ് ഡാവിഞ്ചി സുരേഷ്. ത്രിമാനസ്വഭാവം ഉള്ള ചിത്രങ്ങൾ, ഒപ്ടിക്കൽ ഇല്ല്യൂഷൻ ചിത്രങ്ങൾ, വെള്ളത്തിനു മുകളിലെ ചിത്രരചന, അഗ്നി ഉപയോഗിച്ചുള്ള ചിത്രരചന, മെഴുകുതിരി പുക ഉപയോഗിച്ചുള്ള ചിത്രംവര, അടുക്കള പാത്രങ്ങൾ ഉപയോഗിച്ചുള്ള ചിത്രംവര, അൻപതോളം വിവിധ മീഡിയങ്ങളിൽ ചിത്രരചന തുടങ്ങിയ വേറിട്ട രീതിയിൽ ചിത്രങ്ങൾ രൂപപ്പെടുത്തിയിട്ടുണ്ട്.
പുറം കണ്ണികൾ
വർഗ്ഗം:കേരളത്തിലെ ശില്പികൾ വർഗ്ഗം:1974-ൽ ജനിച്ചവർ വർഗ്ഗം:ജൂൺ 26-ന് ജനിച്ചവർ
ഡെഡ്പൂൾ (ചലച്ചിത്രം)
മാർവെൽ കോമിക്സിന്റെ ഡെഡ്പൂൾ എന്ന കഥാപാത്രത്തെ ആസ്പദമാക്കി ടിം മില്ലർ സംവിധാനം ചെയ്ത് 2016-ൽ പുറത്തിറങ്ങിയ ഇംഗ്ലീഷ് ചലച്ചിത്രമാണ് ഡെഡ്പൂൾ. 20th സെഞ്ചുറി ഫോക്സ് വിതരണം ചെയ്ത ഈ ചലച്ചിത്രം എക്സ്-മെൻ ചലച്ചിത്ര തുടർച്ചയുടെ എട്ടാമത്തെ പതിപ്പും, ഡെഡ്പൂൾ കഥാപാത്രത്തിനു സർവപ്രാധാന്യം കൊടുക്കുന്ന ആദ്യത്തെ ചലച്ചിത്രവുമാണ്. റെറ്റ് റീസും പോൾ വേണിക്കും എഴുതിയ ചിത്രത്തിൽ മുഖ്യ കഥാപാത്രമായി റയാൻ റെയ്നോൾഡ്സാണ് അഭിനയിക്കുന്നത്. മൊറേന ബക്കാറിൻ, എഡ് സ്ക്രൈൻ, ടി.ജെ.മില്ലർ, ജീന കരാനോ, ബ്രയാന ഹിൽഡബ്രാന്റ്, സ്റ്റെഫൻ കാപിസിച്ച് എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്. തനിക്ക് അമാനുഷികശക്തികളും, കൂടെ വികൃതമായ രൂപവും തന്നയാളെ വെയ്ഡ് വിൽസൺ പ്രതിനായകനായ ഡെഡ്പൂളിന്റെ രൂപത്തിൽ വേട്ടയാടുന്നതാണ് ചലച്ചിത്രത്തിന്റെ കഥ.
അവലംബം
വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
വജ്രം (ചലച്ചിത്രം)
പ്രമോദ് പപ്പന്റെ സംവിധാനത്തിൽ മമ്മൂട്ടി, ബാബു ആന്റണി, സുരേഷ് കൃഷ്ണ, നന്ദിനി, വസുന്ധര ദാസ് എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പുറത്തിറങ്ങിയ ഒരു മലയാളചലച്ചിത്രമാണ് വജ്രം. സീലൈൻ മൂവീസിന്റെ ബാനറിൽ കോണ്ടിനന്റൽ സിനിമ നിർമ്മിച്ച ഈ ചിത്രം സീലൈൻ റിലീസ് ആണ് വിതരണം ചെയ്തത്. ചിത്രത്തിന്റെ രചന നിർവ്വഹിച്ചത് ഡെന്നീസ് ജോസഫ് ആണ്.
സംഗീതം
ഷിബു ചക്രവർത്തി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഔസേപ്പച്ചൻ ആണ്. പശ്ചാത്തലസംഗീതം എസ്.പി. വെങ്കിടേഷ് ഒരുക്കിയിരിക്കുന്നു. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
കോഗ്നിറ്റീവ് സയൻസ്
ലഘുചിത്രം|300x300ബിന്ദു| [[ഭാഷാശാസ്ത്രം, ന്യൂറോ സയൻസ്, ആർട്ടിഫിഷ്യൽ ഇന്റലിജൻസ്, ഫിലോസഫി, നരവംശശാസ്ത്രം, മനശാസ്ത്രം എന്നിവയുൾപ്പെടെയുള്ള വൈജ്ഞാനിക ശാസ്ത്രത്തിന്റെ ജനനത്തിന് കാരണമായ മേഖലകളെ ചിത്രീകരിക്കുന്ന ചിത്രം ]] മനസ്സിന്റെയും അതിന്റെ പ്രക്രിയകളുടെയും കുറിച്ച് ബഹുവിഷയാത്മകവും ശാസ്ത്രീയവുമായ പഠനമാണ് കോഗ്നിറ്റീവ് സയൻസ്. ഇത് വിജ്ഞാനത്തിന്റെ സ്വഭാവം, ചുമതലകൾ, പ്രവർത്തനങ്ങൾ എന്നിവ പരിശോധിക്കുന്നു. വൈജ്ഞാനിക ശാസ്ത്രജ്ഞർ ബുദ്ധി, പെരുമാറ്റം എന്നിവയെ കുറിച്ചു പഠിക്കുന്നു. നാഡീവ്യവസ്ഥകൾ എങ്ങനെയാണ് വിവരങ്ങളെ പ്രതിനിധീകരിക്കുന്നത്, വിശകലനം ചെയ്യുന്നത്, പരിവർത്തനം ചെയ്യുന്നത് എന്നിവയെ കുറിച്ചെല്ലാം അന്വേഷിക്കുന്നു. വൈജ്ഞാനിക ശാസ്ത്രജ്ഞരുടെ അന്വേഷണമേഖലകളിൽ ഭാഷ, ധാരണ, ഓർമ്മ, ശ്രദ്ധ, യുക്തി, വികാരം എന്നിവ ഉൾപ്പെടുന്നു. ഇവയെ കുറിച്ചു മനസിലാക്കാന്നതിനു വേണ്ടി ഭാഷാശാസ്ത്രം, മനശാസ്ത്രം, കൃത്രിമബുദ്ധി, തത്ത്വചിന്ത, ന്യൂറോ സയൻസ്, നരവംശശാസ്ത്രം തുടങ്ങിയ മേഖലകളിൽ നിന്നുള്ള അറിവുകളെ ഉപയോഗപ്പെടുത്തുന്നു. കോഗ്നിറ്റീവ് സയൻസിന്റെ വിശകലനങ്ങളിൽ പല തലങ്ങളിലുള്ള സംവിധാനങ്ങളും അവയുടെ സംഘാടനവും ഉൾപ്പെടുന്നു. പഠനവും തീരുമാനമെടുക്കലും മുതൽ യുക്തിയും ആസൂത്രണവും വരെയും നാഡീവ്യവസ്ഥയുടെ പ്രവർത്തനം മുതൽ മസ്തിഷ്കഘടകങ്ങളുടെ ഏകോപനം വരെയും പല വിധത്തിലുള്ള വിശകലനങ്ങൾ നടത്തേണ്ടി വരും. കോഗ്നിറ്റീവ് സയൻസിന്റെ അടിസ്ഥാന ആശയങ്ങളിലൊന്ന്, "മനസ്സിലെ പ്രാതിനിധ്യ ഘടനകളുടെയും ആ ഘടനകളിൽ പ്രവർത്തിക്കുന്ന കമ്പ്യൂട്ടേഷണൽ പ്രവർത്തനങ്ങളുടെയും അടിസ്ഥാനത്തിൽ ചിന്തയെ നന്നായി മനസ്സിലാക്കാൻ കഴിയും." എന്നതാണ്.
മനുഷ്യരിലും മൃഗങ്ങളിലും യന്ത്രങ്ങളിലും ഉള്ള വിജ്ഞാനത്തെക്കുറിച്ചുള്ള ബഹുവിഷയാത്മക പഠനമാണ് കോഗ്നിറ്റീവ് സയൻസ്. മനഃശാസ്ത്രം, കമ്പ്യൂട്ടർ സയൻസ്, ന്യൂറോ സയൻസ്, നരവംശശാസ്ത്രം, ഭാഷാശാസ്ത്രം, തത്ത്വചിന്ത എന്നിവയെല്ലാം ഇതിന്റെ ഭാഗമായി വരുന്നു. ബുദ്ധിശക്തിയുടെ അടിസ്ഥാനതത്ത്വങ്ങൾ മനസിലാക്കുന്നതിലൂടെ മനസ്സ്, പഠനം എന്നിവയെ കുറിച്ച് കൂടുതൽ നന്നായി മനസ്സിലാക്കാൻ കഴിയുമെന്നും കൃത്രിമബുദ്ധിയെ അടിസ്ഥാനമാക്കിയുള്ള ഉപകരണങ്ങൾ വികസിപ്പിക്കുന്നതിന് ഇത് സഹായകരമാകുമെന്നും പ്രതീക്ഷിക്കുന്നു. വിജ്ഞാന വിപ്ലവം എന്നറിയപ്പെടുന്ന ബൗദ്ധിക മുന്നേറ്റത്തിലൂടെയാണ് 1950ൽ കോഗ്നിറ്റീവ് സയൻസ് പിറവിയെടുക്കുന്നത്.
വിശകലനത്തിന്റെ ലെവലുകൾ
ഒരു തലം മാത്രം പഠിക്കുന്നതിലൂടെ മനസ്സിനെ / തലച്ചോറിനെക്കുറിച്ചുള്ള പൂർണ്ണമായ ധാരണ നേടാൻ കഴിയില്ല എന്നതാണ് വൈജ്ഞാനിക ശാസ്ത്രത്തിന്റെ കേന്ദ്ര തത്വം. ഒരു ഫോൺ നമ്പർ ഓർമ്മിക്കുന്നതിനും പിന്നീട് അത് തിരിച്ചുവിളിക്കുന്നതിനുമുള്ള പ്രശ്‌നമാണ് ഒരു ഉദാഹരണം. ഈ പ്രക്രിയ മനസിലാക്കുന്നതിനുള്ള ഒരു സമീപനം നേരിട്ടുള്ള നിരീക്ഷണത്തിലൂടെ അല്ലെങ്കിൽ സ്വാഭാവിക നിരീക്ഷണത്തിലൂടെപഠിക്കുക എന്നതാണ്. ഒരു വ്യക്തിക്ക് ഒരു ഫോൺ നമ്പർ നൽകുകയും കുറച്ച് കാലസത്തിനുശേഷം അത് ഓർമ്മിക്കാൻ ആവശ്യപ്പെടുകയും ചെയ്യും; ഇതിലൂടെ ഓർമ്മിച്ചെടുക്കലിന്റെ കൃത്യത അളക്കാൻ കഴിയും. ഒരു വ്യക്തി ഫോൺ നമ്പർ ഓർമ്മിക്കാൻ ശ്രമിക്കുമ്പോൾ ഉണ്ടാകുന്ന ന്യൂറോണുകളുടെ പ്രതികരണങ്ങൾ പഠിക്കുക എന്നതാണ് വൈജ്ഞാനിക ശേഷി അളക്കുന്നതിനുള്ള മറ്റൊരു സമീപനം. ഒരു ഫോൺ നമ്പർ ഓർമ്മിക്കുന്ന പ്രക്രിയ എങ്ങനെ പ്രവർത്തിക്കുന്നുവെന്ന് ഈ പരീക്ഷണങ്ങളൊന്നും സ്വയം വിശദീകരിക്കുന്നില്ല. തലച്ചോറിലെ ഓരോ ന്യൂറോണും തത്സമയം മാപ്പ് ചെയ്യുന്നതിനുള്ള സാങ്കേതികവിദ്യ ലഭ്യമാണെങ്കിലും ഓരോ ന്യൂറോണും പ്രതികരിക്കുന്നതും അറിയാമെങ്കിലും ന്യൂറോണുകളുടെ ഒരു പ്രത്യേക പ്രതികരണം നിരീക്ഷിച്ച ചേഷ്ടകളിലേക്ക് എങ്ങനെ പരിവർത്തനം ചെയ്യുന്നുവെന്ന് അറിയാൻ ഇപ്പോഴും കഴിയില്ല. അതിനാൽ ഈ രണ്ട് തലങ്ങളും പരസ്പരം എങ്ങനെ ബന്ധപ്പെട്ടിരിക്കുന്നു എന്നതിനെക്കുറിച്ചുള്ള ധാരണ അത്യന്താപേക്ഷിതമാണ്. എംബോഡിഡ് മൈൻഡ്: വൈജ്ഞാനിക ശാസ്ത്രവും മനുഷ്യന്റെ അനുഭവപരിജ്ഞാനവും പറയുന്നത് “ജീവിച്ചിരിക്കുന്ന മനുഷ്യന്റെ അനുഭവവും മനുഷ്യാനുഭവത്തിൽ അന്തർലീനമായ പരിവർത്തനത്തിനുള്ള സാധ്യതകളും ഉൾക്കൊള്ളുന്നതിനായി മനസ്സിനെ കുറിച്ചു പഠിക്കുന്ന പുതിയ ശാസ്ത്രങ്ങൾ അവയുടെ ചക്രവാളം വലുതാക്കേണ്ടതുണ്ട്.” പ്രക്രിയയുടെ ഒരു ഫംഗ്ഷണൽ ലെവൽ അക്കൗണ്ട് വഴി ഇത് നൽകാൻ കഴിയും. ഒന്നിലധികം തലങ്ങളിൽ നിന്ന് ഒരു പ്രത്യേക പ്രതിഭാസത്തെ പഠിക്കുന്നത് ഒരു പ്രത്യേക സ്വഭാവത്തിന് കാരണമാകുന്നതിനായി തലച്ചോറിൽ സംഭവിക്കുന്ന പ്രക്രിയകളെക്കുറിച്ച് നന്നായി മനസ്സിലാക്കുന്നതിന് സഹായിക്കുന്നു. മാർ മൂന്ന് തലത്തിലുള്ള വിശകലനത്തെക്കുറിച്ച് പ്രസിദ്ധമായ ഒരു വിവരണം നൽകി:
ബഹുവിഷയാത്മകരീതി
മനഃശാസ്ത്രം, ന്യൂറോ സയൻസ്, ഭാഷാശാസ്ത്രം, തത്ത്വചിന്ത, കമ്പ്യൂട്ടർ സയൻസ്, നരവംശശാസ്ത്രം, ജീവശാസ്ത്രം തുടങ്ങി വിവിധ മേഖലകളെ ഉൾക്കൊള്ളുന്ന ഒരു ബഹുവിഷയാത്മക പഠനമേഖലയാണ് കോഗ്നിറ്റീവ് സയൻസ്. മറ്റ് ശാസ്ത്രങ്ങളെപ്പോലെ മനസ്സിനെയും ചുറ്റുമുള്ള ലോകവുമായുള്ള അതിന്റെ ഇടപെടലുകളെയും മനസ്സിലാക്കാനാകുമെന്ന പ്രതീക്ഷയിലാണ് വൈജ്ഞാനിക ശാസ്ത്രജ്ഞർ പ്രവർത്തിക്കുന്നത്. മറ്റു പ്രകൃതിശാസ്ത്രങ്ങളെ പോലെ വൈജഞാനികശാസ്ത്രവും സിമുലേഷൻ, മോഡലിങ് തുടങ്ങിയ ശാസ്ത്രീയ രീതികൾ ഉപയോഗപ്പെടുത്തുന്നുണ്ട്. ഇങ്ങനെ ലഭിക്കുന്ന വിവരങ്ങളെ മനുഷ്യന്റെ വൈജ്ഞാനികതലങ്ങളുമായി താരതമ്യം ചെയ്തു പഠിക്കുന്നു. പല പഠനമേഖകളെയും ഉൾക്കൊള്ളുകയും അവയെ ഏകീകരിച്ചു കൊണ്ടു പോകുകയും ചെയ്യുന്നതു കൊണ്ട് ചില ഗവേഷകൾ ഇതിനെ വൈജ്ഞാനികശാസ്ത്രങ്ങൾ എന്നു വിളിക്കുന്നു.
മാനസികനിലകളും പ്രകൃയകളും തന്നെ അവയുടെ വ്യവഹാരങ്ങളെ വിശദീകരിക്കുന്നുണ്ട് എന്നു വിശ്വസിക്കുന്ന ശാസ്ത്രജ്ഞരുമുണ്ട്. ഇങ്ങനെ ഫംഗ്ഷണലിസത്തിന്റെ ബഹുസാക്ഷാത്കാര സ്വഭാവം അനുസരിച്ച് റോബോട്ടുകളെയും കമ്പ്യൂട്ടറുകളെയും അറിവുള്ളയായി കണക്കാക്കാം.
കോഗ്നിറ്റീവ് സയൻസ് എന്ന പ്രയോഗം
"കോഗ്നിറ്റീവ് സയൻസ്" ലെ "കോഗ്നിറ്റീവ്" എന്ന പദം "കൃത്യമായ രീതിയിൽ പഠിക്കാൻ കഴിയുന്ന ഏതെങ്കിലും തരത്തിലുള്ള മാനസിക പ്രവർത്തനത്തനം, ഘടന" എന്നിവയെ സൂചിപ്പിക്കാൻ ഉപയോഗിക്കുന്നു ( ലാക്കോഫ് ആൻഡ് ജോൺസൺ, 1999). ഈ ആശയം വളരെ വിശാലമായ ഒന്നാണ്. വിശകലന തത്ത്വചിന്തയുടെ ചില രീതികളിൽ ഉപയോഗിക്കുന്ന "കോഗ്നിറ്റീവ്" എന്ന പദവുമായി ഇതിനു ബന്ധമില്ല. ഇവിടെ "കോഗ്നിറ്റീവ്" എന്ന പദം എന്നത് ഔപചാരിക നിയമങ്ങളുടെയും സോപാധികമായ അർത്ഥശാസ്ത്രത്തിന്റെയും പരിധിക്കുള്ളിൽ നിന്നു മാത്രമേ കൈകാര്യം ചെയ്യാവൂ.
ഓക്സ്ഫഡ് ഇംഗ്ലീഷ് ഡിൿഷ്ണറി " കോഗ്നിറ്റീവ് " എന്ന വാക്കിന് ആദ്യകാലത്ത് "അറിയുന്ന പ്രവർ‌ത്തനത്തെയോ പ്രക്രിയയെയോ സംബന്ധിച്ച" എന്ന അർത്ഥമാണ് നൽകിയിരുന്നത്. 1586ൽ ആദ്യമായി ഈ പദം ഉപയോഗിച്ചപ്പോൾ പ്ലാറ്റോയുടെ അറിവിനെ കുറിച്ചുള്ള സിദ്ധാന്തങ്ങൾ എന്ന അർത്ഥത്തിലാണ് ഉപയോഗിച്ചിരുന്നത്. എന്നാലിപ്പോൾ ഭൂരിഭാഗം പേരും എന്തിനെയും കുറിച്ചുള്ള പഠനം എന്ന അർത്ഥത്തിൽ ഈ വാക്ക് ഉപയോഗിക്കുന്നില്ല. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (November 2019)">അവലംബം ആവശ്യമാണ്  ]
വ്യാപ്തി
വിജ്ഞാനവുമായി ബന്ധപ്പെട്ട നിരവധി വിഷയങ്ങൾ ഉൾക്കൊള്ളുന്ന വളരെ വിശാലമായ മേഖലയാണ് വൈജ്ഞാനിക ശാസ്ത്രത്തിന്റേത്. എങ്കിലും മനസ്സിന്റെ പ്രത്യേകതകളും പ്രകൃയകളുമായി ബന്ധപ്പെട്ട എല്ലാ വിഷയങ്ങളെയും തുല്യമായി പരിഗണിക്കുന്നില്ല. ക്ലാസിക്കൽ വൈജ്ഞാനികശാസ്ത്രജ്ഞർ സാമൂഹികവും സാംസ്കാരികവുമായ ഘടകങ്ങൾ, വികാരം, ബോധം, മൃഗങ്ങൾക്കുള്ള അറിവ്, താരതമ്യ, പരിണാമ മനശാസ്ത്രങ്ങൾ എന്നിവയെ അപ്രധാനമായി കരുതുകയോ ഒഴിവാക്കുകയോ ചെയ്തിട്ടുണ്ട്. ബിഹേവിയറിസത്തിന്റെ തകർച്ചയോടെ വികാരം, അവബോധം, ശ്രദ്ധ എന്നിവ വീണ്ടും ശ്രദ്ധിച്ചു തുടങ്ങി. വ്യവസ്ഥാപിതമായതും മൂർത്തമാക്കപ്പെട്ടതുമായ വിജ്ഞാന സിദ്ധാന്തങ്ങൾ സാഹചര്യങ്ങളുടെ നിലവിലെ അവസ്ഥയെയും ശരീരത്തിന്റെ പങ്കിനെയും കണക്കിലെടുക്കുന്നു. വിവര സംസ്കരണത്തിന് ഊന്നൽ നൽകിക്കൊണ്ട് നിരീക്ഷിക്കാവുന്ന പെരുമാറ്റം മനശാസ്ത്ര സിദ്ധാന്തത്തിന്റെ മുഖമുദ്രയായിരുന്നില്ല. മറിച്ച് മാനസികാവസ്ഥകളുടെ മോഡലിംഗ് അല്ലെങ്കിൽ റെക്കോർഡിംഗ് ആയിരുന്നു.
വൈജ്ഞാനിക ശാസ്ത്രവുമായി ബന്ധപ്പെട്ട പ്രധാന വിഷയങ്ങൾ ചുവടെയുണ്ട്. ഇതൊരു സമഗ്രമായ പട്ടികയല്ല. വിശദമായ പട്ടികയ്ക്കായി കോഗ്നിറ്റീവ് സയൻസ് വിഷയങ്ങളുടെ പട്ടിക കാണുക.
നിർമ്മിത ബുദ്ധി
യന്ത്രങ്ങളിലെ വൈജ്ഞാനിക പ്രതിഭാസങ്ങളെക്കുറിച്ച് പഠിക്കുന്നത്തിൽ നിർമ്മിതബുദ്ധിയും ഉൾപ്പെടുന്നുണ്ട്. മനുഷ്യ ബുദ്ധിയുടെ പ്രത്യേകതകൾ കമ്പ്യൂട്ടറിൽ പ്രയോഗിക്കുക എന്നതും നിർമ്മിതബുദ്ധിയുടെ (AI) ലക്ഷ്യങ്ങളിലൊന്നാണ്. വൈജ്ഞാനിക പ്രതിഭാസങ്ങൾ പഠിക്കാനുള്ള ഒരു ഉപകരണമായും കമ്പ്യൂട്ടറുകൾ ഉപയോഗിക്കുന്നുണ്ട്. മനുഷ്യന്റെ ബുദ്ധി എങ്ങനെ രൂപകൽപ്പന ചെയ്യാമെന്ന് പഠിക്കാൻ കമ്പ്യൂട്ടേഷണൽ മോഡലിംഗ് സിമുലേഷനുകൾ ഉപയോഗിക്കുന്നു.
ചെറുതും ഒറ്റക്കെടുത്താൽ ദുർബലവുമായ ഘടകങ്ങളുടെ (ഉദാ:- ന്യൂറോണുകൾ) ഒരു വലിയ നിരയായിട്ടാണോ അല്ലെങ്കിൽ ചിഹ്നങ്ങൾ, സ്കീമുകൾ, പദ്ധതികൾ, നിയമങ്ങൾ എന്നിവ പോലുള്ള ഉയർന്ന തലത്തിലുള്ള ഘടനകളുടെ ഒരു ശേഖരം എന്ന നിലയിലാണോ മനസ്സിനെ കാണേണ്ടത് എന്നുള്ള ചർച്ചകൾ നടക്കുന്നുണ്ട്. ആദ്യകാലങ്ങളിൽ കണൿഷണിസത്തിന്റെ രീതിശാസ്ത്രമാണ് മനസ്സിനെ കുറിച്ചു പഠിക്കാൻ ഉപയോഗിച്ചിരുന്നതെങ്കിൽ പിന്നീട് സിംബോളിക് കമ്പ്യൂട്ടേഷനായി പ്രാധാന്യം. മനുഷ്യമസ്തിഷ്കത്തിലെ ന്യൂറോണുകളുടെ കൃത്യമായ അനുകരണങ്ങൾ സൃഷ്ടിക്കാതെ മനുഷ്യമസ്തിഷ്കത്തിന്റെ അനുകരണങ്ങൾ കമ്പ്യൂട്ടറിൽ നിർമ്മിച്ചെടുക്കാൻ സാദ്ധിക്കുമോ എന്ന പ്രശ്നം നിലവിലുണ്ട്.
ശ്രദ്ധ
പ്രധാനപ്പെട്ട വിവരങ്ങളുടെ തിരഞ്ഞെടുപ്പാണ് ശ്രദ്ധ. മനുഷ്യ മനസ്സിന് ദശലക്ഷക്കണക്കിന് ഉത്തേജകങ്ങളുണ്ട്. ഈ വിവരങ്ങളിൽ ഏതാണ് പ്രോസസ്സ് ചെയ്യേണ്ടതെന്ന് തീരുമാനിക്കാനുള്ള ഒരു മാർഗം അതിന് ഉണ്ടായിരിക്കണം. ശ്രദ്ധ ചിലപ്പോൾ ഒരു സ്പോട്ട്‌ലൈറ്റ് പോലെയാണ്. ഒരു പ്രത്യേക വിഭാഗത്തിൽ പെടുന്ന വിവരങ്ങളുടെ കൂട്ടത്തിലേക്കു മാത്രമേ അതിന് പ്രകാശം പരത്താൻ കഴിയൂ. ഈ ആശയത്തെ പിന്തുണയ്ക്കുന്ന പരീക്ഷണങ്ങളിൽ ഡൈകോട്ടിക് ലിസണിംഗ് ടാസ്ക് (ചെറി - 1957), അശ്രദ്ധമൂലം കാഴ്ചയിൽ പെടാതെ പോകുന്നതിനെ കുറിച്ചുള്ള പഠനങ്ങൾ (മാക്ക്, റോക്ക് - 1998) എന്നിവ ഉൾപ്പെടുന്നു. ഡൈക്കോട്ടിക് ലിസണിംഗ് ടാസ്കിൽ ഒരാളുടെ ചെവിയിൽ രണ്ട് വ്യത്യസ്ത കാര്യങ്ങൾ കേൾപ്പിച്ച് ഒരു കാര്യത്തിൽ മാത്രം ശ്രദ്ധ കേന്ദ്രീകരിക്കാൻ ആവശ്യപ്പെടുന്നു. അവസാനം ശ്രദ്ധിക്കാത്ത വിഷയത്തെ കുറിച്ചു ചോദിക്കുമ്പോൾ അയാൾക്ക് അത് പറയാൻ കഴിയുന്നില്ല.
ഭാഷയുടെ അറിവും സംസ്കരണവും
ലഘുചിത്രം|230x230ബിന്ദു| ഒരു വാക്യഘടന വീക്ഷണത്തിന്റെ അറിയപ്പെടുന്ന ഉദാഹരണം . മനുഷ്യഭാഷയുടെ വ്യത്യസ്ത ഘടകങ്ങളെ എങ്ങനെയാണ് ശ്രേണിയായി ക്രമീകരിച്ചിരിക്കുന്നതെന്ന് കാണിക്കുന്നതിന് ഉപയോഗിക്കുന്ന പ്രസിദ്ധമായ ഒരു ചിത്രികരണം. ഭാഷ പഠിക്കാനും മനസിലാക്കാനുമുള്ള കഴിവ് വളരെ സങ്കീർണ്ണമായ പ്രക്രിയയാണ്. ജീവിതത്തിന്റെ ആദ്യ കുറച്ച് വർഷങ്ങൾക്കുള്ളിൽ ഭാഷ നേടിയെടുക്കുന്നു. സാധാരണ സാഹചര്യങ്ങളിൽ എല്ലാ മനുഷ്യർക്കും ഭാഷയിൽ പ്രാവീണ്യം നേടാൻ കഴിയും. ഭാഷയുടെ അമൂർത്തസ്വഭാവത്തെ കണ്ടെത്തുക എന്നതാണ് സൈദ്ധാന്തിക ഭാഷാപഠന മേഖലയെ ചലിപ്പിക്കുന്ന പ്രധാനശക്തി. മസ്തിഷ്കം തന്നെ ഭാഷയെ എങ്ങനെ പ്രോസസ്സ് ചെയ്യുന്നുവെന്ന് പഠിക്കുന്നതിന് ഉന്നയിക്കപ്പെടുന്ന ചില ചോദ്യങ്ങൾ ഇവയാണ്: (1) ഭാഷാ പരിജ്ഞാനം എത്രത്തോളം സ്വതസിദ്ധമാണ് അല്ലെങ്കിൽ പഠിച്ചെടുത്തതാണോ?, (2) മുതിർന്നവർക്ക് രണ്ടാം ഭാഷ നേടുന്നതിനേക്കാൾ, ശിശുക്കൾ‌ക്ക് അവരുടെ ഒന്നാം ഭാഷ നേടാൻ‌ കൂടുതൽ ബുദ്ധിമുട്ടായിരിക്കുന്നത് എന്തുകൊണ്ട്? (3) മനുഷ്യർക്ക് എങ്ങനെ പുതിയ വാക്യങ്ങൾ‌ മനസ്സിലാക്കാൻ‌ കഴിയും?
ഭാഷാ സംസ്കരണത്തെക്കുറിച്ചുള്ള പഠനത്തിന്റെ വ്യാപ്തി സംഭാഷണത്തിലെ ശബ്‌ദ പാറ്റേണുകളുടെ പരിശോധന മുതൽ അതിലെ മുഴുവൻ വാക്കുകളുടെയും വാചകങ്ങളുടെയും അർത്ഥം വരെയാണ്. ഭാഷാശാസ്ത്രം പലപ്പോഴും ഭാഷാ സംസ്കരണത്തെ ഓർത്തോഗ്രഫി, ഫൊണറ്റിക്സ്, ഫൊണോളജി, മോർഫോളജി, സിന്റാക്സ്, സെമാന്റിക്‌സ്, പ്രാഗ്‍മാറ്റിക്സ് എന്നിങ്ങനെ വിഭജിക്കുന്നു. ഈ ഓരോ ഘടകങ്ങളിൽ നിന്നും അവയുടെ ഇടപെടലിൽ നിന്നും ഭാഷയുടെ വിവിധ വശങ്ങളെ കുറിച്ച് പഠിക്കാൻ കഴിയും. <sup class="noprint Inline-Template noprint noexcerpt Template-Fact" data-ve-ignore="true" style="white-space:nowrap;">[ <span title="Not sure that Decoded Science is the best possible source here (June 2018)">മികച്ചത്  ഉറവിടം   ആവശ്യമാണ്  ] വൈജ്ഞാനികശാസ്ത്രത്തിലെ ഭാഷാ സംസ്കരണത്തെക്കുറിച്ചുള്ള പഠനം ഭാഷാശാസ്ത്ര മേഖലയുമായി ബന്ധപ്പെട്ടിരിക്കുന്നു. ചരിത്രം, കല, സാഹിത്യം എന്നിവയുമായി ബന്ധപ്പെട്ടാണ് ഭാഷാശാസ്ത്രം പരമ്പരാഗതമായി പഠിച്ചുവന്നത്. കഴിഞ്ഞ അമ്പത് വർഷത്തിനിടയിൽ കൂടുതൽ ഗവേഷകരും ഭാഷാപരിജ്ഞാനത്തെയും ഉപയോഗത്തെയും ഒരു വൈജ്ഞാനിക പ്രതിഭാസമായി കണ്ടാണ് പഠിച്ചു കൊണ്ടിരിക്കുന്നത്. ഭാഷയെക്കുറിച്ചുള്ള അറിവ് എങ്ങനെ നേടാം, എങ്ങനെ ഉപയോഗിക്കാം, അതിൽ കൃത്യമായി എന്താണ് അടങ്ങിയിരിക്കുന്നത് എന്നിവയാണ് പ്രധാന പ്രശ്നങ്ങൾ. മനുഷ്യർ വളരെ സങ്കീർണ്ണമായ വാക്യങ്ങൾ ഉപയോഗിക്കുമ്പോഴും സ്വന്തം സംസാരത്തെ നിയന്ത്രിക്കുന്ന നിയമങ്ങളെക്കുറിച്ച് അവർക്ക് കാര്യമായ അറിവില്ലെന്ന് ഭാഷാശാസ്ത്രജ്ഞർ കണ്ടെത്തി. അതിനാൽ നിയമങ്ങൾ നിലവിലുണ്ടെങ്കിൽ അവ എന്തായിരിക്കുമെന്ന് നിർണ്ണയിക്കാൻ ഭാഷാശാസ്ത്രജ്ഞർ പരോക്ഷ രീതികൾ അവലംബിക്കണം. സംസാരം യഥാർത്ഥത്തിൽ നിയമങ്ങളാൽ നിയന്ത്രിക്കപ്പെടുന്നുവെങ്കിലും അവ ബോധപൂർവമായ പരിഗണനയ്ക്ക് വിധേയമാകുന്നില്ല.
പഠനവും വികസനവും
കാലങ്ങളിലൂടെ അറിവും വിവരവും നേടുന്ന പ്രക്രിയയാണ് പഠനവും വികാസവും. കുഞ്ഞുങ്ങൾ ജനിക്കുന്നത് വളരെക്കുറച്ച് അറിവോടു കൂടിയോ ഒട്ടും അറിവില്ലാതെയോ ആണ് (അറിവ് എന്ത് എന്ന് നിർവചിക്കപ്പെടുന്നതിനെ ആശ്രയിച്ച്). എന്നിട്ടും അവർ ഭാഷ, നടക്കാനുള്ള കഴിവ്, ആളുകളെയും വസ്തുക്കളെയും തിരിച്ചറിയാനുള്ള കഴിവ് എന്നിവ വേഗത്തിൽ നേടുന്നു. പഠനത്തിലും വികാസത്തിലും നടക്കുന്ന ഗവേഷണങ്ങൾ ഈ കഴിവുകൾ എങ്ങനെ നേടിയെടുക്കുന്നു എന്നു വിശദീകരിക്കാൻ ശ്രമിക്കുന്നു.
വൈജ്ഞാനിക വികാസത്തെക്കുറിച്ചുള്ള പഠനത്തിലെ ഒരു പ്രധാന ചോദ്യം കഴിവുകളിൽ എത്രത്തോളം സ്വതസിദ്ധമാണ് എന്നും എത്രത്തോളം പഠിച്ചെടുത്തതാണ് എന്നുമാണ്. ചില സവിശേഷതകൾ ഒരു ജീവിയ്ക്ക് സ്വതസിദ്ധമാണെന്നും അവ നിർണ്ണയിക്കുന്നത് അതിന്റെ ജനിതകശേഷികൾക്ക് അനുസരിച്ചാണെന്നും നേറ്റിവിസ്റ്റുകൾ അഭിപ്രായപ്പെടുന്നു. അറിവുകൾ ചുറ്റുപാടു നിന്നും പഠിച്ചെടുക്കുന്നതാണെന്ന് അനുഭവവാദത്തിന്റെ വക്താക്കൾ പറയുന്നു. ഒരു കുട്ടിയുടെ അറിവ് വികസിപ്പിക്കുന്നതിന് ജനിതകമായും ചുറ്റുപാടു നിന്നുമുള്ള ഇൻപുട്ട് ആവശ്യമാണ്. എങ്കിലും ജനിതക വിവരങ്ങൾ വൈജ്ഞാനിക വികാസത്തെ എങ്ങനെ സ്വാധീനിക്കുമെന്നതിനെ കുറിച്ച് കാര്യമായ ചർച്ചകൾ അവശേഷിക്കുന്നു. ഭാഷാ ആർജ്ജിക്കുന്നതിന് സാർവത്രിക വ്യാകരണ നിയമങ്ങൾ അടങ്ങിയ നിർദ്ദിഷ്ട വിവരങ്ങൾ ജീനുകളിൽ അടങ്ങിയിരിക്കണമെന്ന് വാദിക്കുന്നു സ്റ്റീവൻ പിങ്കറിനെ പോലുള്ളവർ വാദിക്കുന്നു. ജെഫ്രി എൽമാനും സഹപ്രവർത്തകരും പിങ്കറിന്റെ അവകാശവാദങ്ങൾ ജൈവശാസ്ത്രപരമായി യാഥാർഥ്യത്തിന് നിരക്കാത്തതാണെന്ന് വാദിച്ചു. ഒരു പഠന സമ്പ്രദായത്തിന്റെ രൂപകൽപനയാണ് ജീനുകൾ നിർണ്ണയിക്കുന്നത് എന്നും വ്യാകരണം എങ്ങനെ പ്രവർത്തിക്കുന്നു എന്നതിനെക്കുറിച്ചുള്ള "വസ്തുതകൾ" അനുഭവത്തിന്റെ ഫലമായി മാത്രമേ പഠിക്കാൻ കഴിയൂ എന്നും അവർ വാദിക്കുന്നു. എന്നാൽ.
ഓർമ്മ
പിന്നീടുള്ള വീണ്ടെടുക്കലിനായി വിവരങ്ങൾ സംഭരിക്കാൻ ഓർമ്മ നമ്മളെ അനുവദിക്കുന്നു. ഇതിൽദീർഘകാല, ഹ്രസ്വകാല ഓർമ്മകൾ ഉള്ളതായി കരുതപ്പെടുന്നു. ദീർഘകാല ഓർമ്മ ദീർഘകാലത്തേക്ക് (ദിവസങ്ങൾ, ആഴ്ചകൾ, വർഷങ്ങൾ) വിവരങ്ങൾ സംഭരിച്ചു വെക്കുന്നു. ദീർഘകാല ഓർമ്മയുടെ പരിധി നമുക്ക് ഇപ്പോഴും കൃത്യമായി അറിയില്ല. ഹ്രസ്വകാല ഓർമ്മ കുറഞ്ഞ സമയത്തേക്കു മാത്രമേ വിവരങ്ങൾ സംഭരിക്കുകയുള്ളു.
ഓർമ്മകളെ ഡിക്ലറേറ്റീവ്, പ്രൊസീജറൽ ഗ്രൂപ്പുകളായി തരംതിരിച്ചിരിക്കുന്നു. വ്യക്തവും വസ്തുനിഷ്ടവുമായ അറിവുകളുടെ കൂട്ടമാണ് ഡിക്ലറേറ്റീവ് മെമ്മറി. (ഉദാ. "ആപ്പിൾ ഭക്ഷണമാണോ?", അല്ലെങ്കിൽ "നാല് ദിവസം മുമ്പ് ഞാൻ പ്രഭാതഭക്ഷണത്തിന് എന്താണ് കഴിച്ചത്?" ). നടപടിക്രമങ്ങളും ചലനാത്മകവുമായ കാര്യങ്ങളെ (ഉദാ. സൈക്കിൾ ഓടിക്കുന്നതെങ്ങനെ) കുറിച്ചുള്ള അറിവുകളുടെ കൂട്ടമാണ് പ്രൊസീഡ്യൂറൽ മെമ്മറി.
ഗ്രഹണശേഷിയും പ്രവർത്തനവും
ലഘുചിത്രം|150x150ബിന്ദു| അയഥാർത്ഥ കാഴ്ചയുടെ ഉദാഹരണമായ നെക്കർ ക്യൂബ് വലത്ത്‌|ലഘുചിത്രം| ഒരു അയഥാർത്ഥ കാഴ്ച, എ സ്ക്വയർ ചതുര ബി യുടെ അതേ ചാരനിറത്തിലുള്ള ഷേഡാണ്. [[സമനിറ മിഥ്യ|ചെക്കർ ഷാഡോ മിഥ്യ കാണുക. ]] ഇന്ദ്രിയങ്ങളിലൂടെ വിവരങ്ങൾ സ്വീകരിക്കാനും അത് ഏതെങ്കിലും വിധത്തിൽ പ്രോസസ്സ് ചെയ്യാനുമുള്ള കഴിവാണ് ഗ്രഹണശേഷി. കാഴ്ച, കേൾവി എന്നിവയിലൂടെയാണ് നമ്മൾ ചുറ്റുപാടുകളെ പ്രധാനമായും മനസ്സിലാക്കുന്നത്. കാഴ്ചയെ കുറിച്ചുള്ള പഠനത്തിൽ ഉന്നയിക്കപ്പെടുന്ന ചില ചോദ്യങ്ങൾ ഇവയാണ്: (1) നമുക്ക് എങ്ങനെയാണ് വസ്തുക്കളെ തിരിച്ചറിയാൻ കഴിയുന്നത്?, (2) യഥാർത്ഥത്തിൽ സംഭവങ്ങളെ ഒറ്റയൊറ്റ ഘടകങ്ങളായാണ് നമ്മൾ കാണുന്നതെങ്കിലും തുടർച്ചയായ ഒരു കാഴ്ചാനുഭവം നമുക്ക് എങ്ങനെയാണ് ലഭിക്കുന്നത്? ആളുകളിൽ അയഥാർത്ഥ കാഴ്ചകൾ എങ്ങനെയാണ് പ്രവർത്തിക്കുന്നത് എന്നു മനസ്സിലാക്കുകയാണ് കാഴ്ചയെ കുറിച്ചു പഠിക്കുന്നതിനുള്ള ഒരു മാർഗ്ഗം. ഭ്രമക്കാഴ്ചക്കുള്ള ഒരു നല്ല ഉദാഹരണമാണ് നെക്കർ ക്യൂബ്. ഇത് എല്ലാ ദിശയിലും സമാനമാണെങ്കിലും വ്യത്യസ്തമായ കാഴ്ചാനുഭവം ഉണ്ടാക്കുന്നുണ്ട്.
സ്പർശനം, ഘ്രാണശക്തി, രുചി എന്നിവയുടെ പഠനവും ഗ്രഹണശേഷിയെ കുറിച്ചു മനസ്സിലാക്കുന്നതിന് സഹായിക്കുന്നു.
ഒരു സിസ്റ്റം മറ്റെന്തെങ്കലുമായി ഇടപെടുമ്പോൾ ചില പ്രതികരണങ്ങൾ ഉണ്ടാവുന്നുണ്ട്. മനുഷ്യരിൽ, ഇത് മുഖഭാവങ്ങളിലൂടെയും സംഭാഷണങ്ങളിലൂടെയും പുറത്തു വരുന്നു. മോട്ടോർ പ്രതികരണങ്ങളിലൂടെ സാധ്യമാക്കുന്നു. സ്പേഷ്യൽ ആസൂത്രണവും ചലനവും, സംഭാഷണ ഉൽ‌പാദനം, സങ്കീർണ്ണമായ മോട്ടോർ ചലനങ്ങൾ എന്നിവയെല്ലാം പ്രവർത്തനത്തിന്റെ വശങ്ങളാണ്.
ബോധം
എന്തെങ്കിലും ഒരു വസ്തു പുറമേയുള്ളതാണോ അവനവനിൽ തന്നെ ഉള്ളതാണോ എന്ന തിരിച്ചറിവാണ് ബോധം. ഇത് ആത്മബോധത്തെ അനുഭവിച്ചറിയുന്നതിന് സഹായിക്കുന്നു.
ഗവേഷണ രീതികൾ
കോഗ്നിറ്റീവ് സയൻസ് പഠിക്കന്നതിനു വേണ്ടി വ്യത്യസ്തമായ നിരവധി രീതിശാസ്ത്രങ്ങൾ ഉപയോഗിക്കുന്നുണ്ട്. ഇത് ഒരു ബഹുവിഷയാത്മക പഠനശാഖയായതു കൊണ്ട് മനശാസ്ത്രം, ന്യൂറോ സയൻസ്, കമ്പ്യൂട്ടർ സയൻസ്, സിസ്റ്റം സിദ്ധാന്തം എന്നിവയുടെ പഠനരീതികളിലേക്കും വൈജ്ഞാനികശാസ്ത്രം വ്യാപരിക്കാറുണ്ട്.
ബിഹേവിയറൽ പരീക്ഷണങ്ങൾ
ബുദ്ധിപരമായ ചേഷ്ടകൾ രൂപീകരിക്കപ്പെടുന്നത് എങ്ങനെയാണെന്ന് മനസ്സിലാക്കുന്നതിന് ചേഷ്ടകളെ കുറിച്ചു തന്നെ ആദ്യം പഠിക്കേണ്ടതുണ്ട്. കോഗ്നിറ്റീവ് സൈക്കോളജി, സൈക്കോഫിസിക്സ് എന്നിവയുമായി ഇത്തരത്തിലുള്ള ഗവേഷണങ്ങൾ ബന്ധപ്പെട്ടിരിക്കുന്നു. വ്യത്യസ്ത ഉത്തേജകങ്ങളോടുള്ള പെരുമാറ്റ പ്രതികരണങ്ങൾ അളക്കുന്നതിലൂടെ, ആ ഉത്തേജകങ്ങൾ എങ്ങനെ രൂപപ്പെടുന്നു എന്നതിനെക്കുറിച്ച് മനസ്സിലാക്കാൻ കഴിയും. ലെവാൻഡോവ്സ്കിയും സ്ട്രോഹ്മെറ്റ്സും (2009) ചേർന്ന് ചേഷ്ടകളുടെ വ്യത്യസ്ത രീതികളെ കുറിച്ച് വിശദമായ പഠനം നടത്തി.
ബ്രെയിൻ ഇമേജിംഗ്
ലഘുചിത്രം|158x158ബിന്ദു| മനുഷ്യ മസ്തിഷ്കത്തിന്റെ ചിത്രം. അമ്പടയാളം ഹൈപ്പോതലാമസിന്റെ സ്ഥാനം സൂചിപ്പിക്കുന്നു. വിവിധ ജോലികൾ ചെയ്യുമ്പോൾ മസ്തിഷ്കത്തിലെ പ്രവർത്തനം വിശകലനം ചെയ്യുന്നതാണ് ബ്രെയിൻ ഇമേജിംഗ്. ചേഷ്ടകളും മസ്തിഷ്കപ്രവർത്തനങ്ങളും എങ്ങനെയാണ് ബന്ധപ്പെട്ടിരിക്കുന്നത് എന്നും വിവരങ്ങൾ എങ്ങനെയാണ് പ്രോസസ്സ് ചെയ്യപ്പെടുന്നത് എന്നും മനസ്സിലാക്കാൻ ഇത് സഹായിക്കുന്നു. വ്യത്യസ്ത തരം ഇമേജിംഗ് ടെക്നിക്കുകൾ അവയുടെ കാലികവും (temporal), സ്ഥലപരവുമായ (spatial) അപഗ്രഥനങ്ങളിൽ വ്യത്യസ്തങ്ങളായിരിക്കും. കോഗ്നിറ്റീവ് ന്യൂറോ സയൻസിൽ ബ്രെയിൻ ഇമേജിംഗ് പലപ്പോഴും ഉപയോഗിക്കുന്നുണ്ട്.
കമ്പ്യൂട്ടേഷണൽ മോഡലിംഗ്
ലഘുചിത്രം|200x200ബിന്ദു| രണ്ട് പാളികളുള്ള ഒരു [[കൃത്രിമ നാഡീവ്യൂഹം|കൃത്രിമ ന്യൂറൽ നെറ്റ്‌വർക്ക് . ]] കമ്പ്യൂട്ടേഷണൽ മോഡലുകൾക്ക് പ്രശ്നത്തിന്റെ ഗണിതശാസ്ത്രപരമായും യുക്തിപരമായും ഉള്ള ഔപചാരിക പ്രാതിനിധ്യം ആവശ്യമാണ്. ബുദ്ധിയുടെ വ്യത്യസ്തവും സവിശേഷവുമായ ഗുണങ്ങളുടെ അനുകരണം, പരിശോധന എന്നിവയിൽ കമ്പ്യൂട്ടർ മോഡലുകൾ ഉപയോഗിക്കുന്നു. ഒരു പ്രത്യേക വൈജ്ഞാനിക പ്രതിഭാസം എങ്ങനെ സംഘടിപ്പിക്കപ്പെടുന്നു എന്നു മനസിലാക്കാൻ കമ്പ്യൂട്ടേഷണൽ മോഡലിംഗ് സഹായിക്കും. കോഗ്നിറ്റീവ് മോഡലിംഗിലേക്കുള്ള സമീപനങ്ങളെ ഇങ്ങനെ തരംതിരിക്കാം: (1) പ്രതീകാത്മകമായി, മനസ്സിന്റെ ബുദ്ധിപരമായ അമൂർത്ത പ്രവർത്തനങ്ങളെ ചിഹ്നങ്ങൾ വഴി മനസ്സിലാക്കുന്നു. (2) സബ്സിംബോളിക്(symbolic), മനുഷ്യ മസ്തിഷ്കത്തിന്റെ നാഡീസംബന്ധവും സംഘടിതവുമായ ഗുണങ്ങളെക്കുറിച്ച് മനസ്സിലാക്കുന്നു. (3) സിംബോളിക്-സബ്സിംബോളിക് മാർഗ്ഗങ്ങൾ സംയോജിപ്പിച്ചു കൊണ്ട്.
മേൽപ്പറഞ്ഞ സമീപനങ്ങളെല്ലാം ഒരു കൃത്രിമ / അമൂർത്ത ബുദ്ധിയുടെ കമ്പ്യൂട്ടർ മാതൃകകളിലേക്ക് സാമാന്യവൽക്കരിക്കുന്നു. ഇത് വ്യക്തിഗതവും സാമൂഹികവും സംഘടനാപരവുമായ തീരുമാനമെടുക്കലിന്റെയും യുക്തിയുടെയും സ്പഷ്ടീകരണത്തിനും മെച്ചപ്പെടുത്തലിനും ഉപയോഗിക്കാവുന്നതാണ്.
ന്യൂറോബയോളജിക്കൽ രീതികൾ
ന്യൂറോ സയൻസിൽ നിന്നും ന്യൂറോ സൈക്കോളജിയിൽ നിന്നും നേരിട്ട് കടമെടുത്ത ഗവേഷണ രീതികളും ബുദ്ധിയുടെ വശങ്ങൾ മനസിലാക്കാൻ സഹായിക്കും. ഒരു ഭൗതിക വ്യവസ്ഥയിൽ നടക്കുന്ന ബുദ്ധിപരമായ പെരുമാറ്റങ്ങളെ കുറിച്ചു പഠിക്കാൻ ഈ രീതികൾ ഉപയോഗിക്കാം.
അവലംബം
പി.വി. ഉറുമീസ് തരകൻ
കേരള സാഹിത്യ അക്കാദമി പുരസ്കാരം നേടിയ എഴുത്തുകാരനും പൊതു പ്രവർത്തകനുമായിരുന്നു പാറായിൽ ഉറുമീസ് തരകൻ(26 ഫെബ്രുവരി 1906 - 7 നവംബർ 1986). 1948 ലെ തിരു - കൊച്ചി നിയമസഭാ തെരഞ്ഞെടുപ്പിൽ സ്വതന്ത്രനായി മത്സരിച്ച് വിജയിച്ചിരുന്നു. ഉറുമീസ് തരകന്റെ ഉപന്യാസങ്ങൾ 1980 ൽ എഴുപുന്നയിൽ വച്ചു പ്രകാശനം നടത്തുമ്പോൾ സുകുമാർ അഴിക്കോട് അദ്ധ്യക്ഷനായിരുന്നു - തകഴിയാണ് പ്രകാശനം നടത്തിയത്.-ആ ഗ്രന്ഥത്തിനാണ് 1981-ൽ നിരൂപണ-പഠനസാഹിത്യത്തിനുള്ള പുരസ്കാരം ലഭിച്ചത്.എഴുപുന്നയിലെ പാറായി കുടുംബത്തിലാണ് ഉറുമീസ്തരകൻ്റെ ജനനം. മലയാളത്തിലെ ആദ്യത്തെ സഞ്ചാര സാഹിത്യ കൃതിയായ പാറേമ്മാക്കൽ തോമ കത്തനാരുടെ വർത്തമാന പുസ്തകത്തിൻ്റെ കൈയ്യഴുത്തുപ്രതി തരകൻ്റെ വീട്ടിൽ നിന്നാണ് ലഭിച്ചത്. ഒരു കാലത്ത് കത്തോലിക്കർക്ക് നിഷിദ്ധമായിരുന്ന ഈ കൃതി.അതുകൊണ്ടുതന്നെ ക്രൈസ്തവ ഗൃഹങ്ങളിൽ ഈ കൃതി സൂക്ഷിച്ചിരുന്നില്ല --ഡി.സി. കിഴക്കേമുറിയുടെ പുസ്തകത്തിൽ ഇതേക്കുറിച്ചുണ്ട്. Ref. എഴുതാതെ പോയത് FB Post ജോസഫ് ആൻറണി എഴുപുന്ന
ജീവിതരേഖ
ആലപ്പുഴ ജില്ലയിലെ ചേർത്തല താലൂക്കിലെ എഴുപുന്ന എന്ന ഗ്രാമത്തിൽ മംഗലത്തു പാറായിൽ വർക്കി തരകന്റെയും മറിയക്കുട്ടിയുടെയും മകനാണ്. ബി.എ ബിരുദം നേടിയിട്ടുണ്ട്.
അവലംബം
വർഗ്ഗം:1906-ൽ ജനിച്ചവർ വർഗ്ഗം: 1986-ൽ മരിച്ചവർ വർഗ്ഗം:ഫെബ്രുവരി 26-ന് ജനിച്ചവർ വർഗ്ഗം:നവംബർ 7-ന് മരിച്ചവർ
വർഗ്ഗം:മലയാളസാഹിത്യകാരന്മാർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ആലപ്പുഴ ജില്ലയിൽ ജനിച്ചവർ
ജഗ്മോഹൻ ഡാൽമിയ
ജഗ്മോഹൻ ഡാൽമിയ (30 മെയ് 1940 – 20 സെപ്റ്റംബർ 2015) മുൻ ഇന്ത്യൻ ക്രിക്കറ്റ് കമ്മിറ്റി കാര്യനിർവാഹകനും ബിസിനസ്സ്മാനും ആയിരുന്നു. അദ്ദേഹം ബോർഡ് ഓഫ് കൺട്രോൾ ഫോർ ക്രിക്കറ്റ് ഇൻ ഇന്ത്യയുടെയും ക്രിക്കറ്റ് അസോസിയേഷൻ ഓഫ് ബംഗാളിന്റെയും അദ്ധ്യക്ഷനായിരുന്നു. അതിനു മുൻപ് അദ്ദേഹം ഇന്റർനാഷണൽ ക്രിക്കറ്റ് കൗൺസിലിന്റെ പ്രസിഡന്റ് സ്ഥാനവും വഹിച്ചിട്ടുണ്ട്.
ജീവിത രേഖ
ഡാൽമിയ ജനിച്ചത് കൊൽക്കത്തയിലെ ഒരു മാർവാഡി ബാനിയ കുടുംബത്തിലായിരുന്നു. കോളേജ് വിദ്യാഭ്യാസം സ്കോട്ടിഷ്‌ ചർച്ച് കോളെജിൽ വച്ചായിരുന്നു. ഒരു വിക്കറ്റ് കീപ്പർ ആയിട്ടായിരുന്നു അദ്ദേഹം തൻറെ കരിയർ ആരംഭിച്ചത്. തൻറെ കോളേജ് ടീമിനടക്കം പല ക്ലബ്ബുകൾക്കും വേണ്ടി അദ്ദേഹം പാഡ് അണിഞ്ഞു.
തൻറെ പിതാവിൻറെ കമ്പനിയായ എം.എൽ. ഡാൽമിയ & കോ. ഏറ്റെടുത്ത അദ്ദേഹം അതിനെ ഇന്ത്യയിലെ തന്നെ പ്രമുഖ നിർമ്മാണ കമ്പനി ആക്കി മാറ്റി. 1963-ൽ കൽകട്ടയിലെ ബിർളാ പ്ലാനറ്റെറിയം, കൊൽക്കത്ത സ്ഥാപിച്ചത് എം.എൽ. ഡാൽമിയ & കോ. ആയിരുന്നു.
ബംഗാൾ ക്രിക്കറ്റ് ബോർഡിനെ പ്രതിനിധീകരിച്ച് 1979-ലാണ് ഡാൽമിയ ആദ്യമായി BCCI യിൽ ഭാഗവത്താകുന്നത്. പിന്നീട് 1983-ൽ ഇന്ത്യ ആദ്യ ലോകകപ്പ് നേടിയ വർഷം അദ്ദേഹം ബോർഡിൻറെ ഖജാൻജിയുമായി. 1987-ൽ ഇന്ത്യൻ ഉപഭൂഖണ്ഡത്തിൽ വെച്ച് അടുത്ത വേൾഡ് കപ്പ്‌ മത്സരങ്ങൾ നടത്താൻ ശുപാർശ ചെയ്തത് അദ്ദേഹമായിരുന്നു. അതിനു മുന്നേ മൂന്ന് പ്രാവശ്യം ലോക മൽസരങ്ങൾക്ക് ആതിഥേയരായ ഇംഗ്ലണ്ട് ഇതിനെതിരെ തങ്ങളുടെ നിലപാട് വ്യക്തമാക്കി. എങ്കിലും മറ്റു സഖ്യ രാഷ്ട്രങ്ങളുടെ പിന്തുണയോടെ വ്യക്തമായ ഭൂരിപക്ഷത്തിൽ അന്താരാഷ്ട്ര ക്രിക്കറ്റ് കൌൺസിലിൽ ഈ അഭിപ്രായം തിരഞ്ഞെടുക്കപ്പെട്ടു. അങ്ങനെ 1987-ൽ ആദ്യമായി ഇംഗ്ലണ്ടിനു പുറത്ത് ഒരു വേൾഡ് കപ്പ്‌ ക്രിക്കറ്റ് മത്സരം നടത്തപ്പെട്ടു. മാത്രമല്ല ഇത് ഒരു ഊഴ ക്രമത്തിലുള്ള സംഘാടനത്തിന് വഴിയൊരുക്കുകയും ചെയ്തു. ആ വർഷത്തെ ഫൈനൽ മത്സരം കൊൽക്കത്തയിൽ വെച്ചു നടന്നു.
വ്യക്തി ജീവിതം
ഡാൽമിയ തൻറെ ഭാര്യയോടും രണ്ടു മക്കളോടും കൂടിയായിരുന്നു ജീവിച്ചത്. ചന്ദ്രലേഖയാണ് അദ്ദേഹത്തിന്റെ ഭാര്യ. അദ്ദേഹത്തിന് വൈശാലി എന്നൊരു മകളും അഭിഷേക് എന്നൊരു മകനും ഉണ്ട്.
മരണം
ഡാൽമിയ ബിസിസിഐ പ്രസിഡന്റ് ആയുള്ള തൻറെ രണ്ടാമൂഴം ആരംഭിച്ചത് 2015 മാർച്ച് 4-നായിരുന്നു. പക്ഷെ രോഗാതുരമായിരുന്നു ഈ കാലയളവ്. ഇടയ്ക്കിടെ വിവിധ രോഗങ്ങൾ അദ്ദേഹത്തെ അലട്ടിയിരുന്നു. 2015 സെപ്റ്റംബർ 17-ന് പെട്ടെന്നുണ്ടായ ഹൃദയാഘാതത്തെത്തുടർന്ന് കൊൽക്കത്തയിലെ ബി.എം. ബിർള ആശുപത്രിയിൽ പ്രവേശിപ്പിച്ചു. ഓരോ ദിവസം ചെല്ലുംതോറും അദ്ദേഹത്തിന്റെ ആരോഗ്യനില വഷളായി. ഒടുവിൽ സെപ്റ്റംബർ 20-ന് രാത്രി എട്ടുമണിയോടെ അദ്ദേഹം അന്തരിച്ചു. കുടലുകളിലും ആമാശയത്തിലുമുണ്ടായ രക്തസ്രാവമായിരുന്നു മരണകാരണം. .
മരണാനന്തരം അദ്ദേഹത്തിൻറെ കണ്ണുകൾ കൊൽക്കത്തയിലെ വന്മുക്ത നേത്രബാങ്കിനു ദാനം നൽകി .സെപ്റ്റംബർ 21-ന് ക്രിക്കെറ്റ് അസോസിയേഷൻ ഓഫ് ബംഗാളിൻറെ ആസ്ഥാനത് പൊതുപ്രദർശനത്തിനു വെച്ച മൃതദേഹത്തിൽ അന്ത്യോപചാരം അർപ്പിക്കാൻ ക്രിക്കറ്റ് മേഖലയിലെ നിരവധി താരങ്ങൾ എത്തിച്ചേർന്നിരുന്നു.
മറ്റു കണ്ണികൾ
വർഗ്ഗം:1940-ൽ ജനിച്ചവർ വർഗ്ഗം:മേയ് 30-ന് ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:സെപ്റ്റംബർ 20-ന് മരിച്ചവർ വർഗ്ഗം:ഇന്ത്യൻ ക്രിക്കറ്റ് വർഗ്ഗം:കൊൽക്കത്ത വർഗ്ഗം:ഇന്ത്യൻ ക്രിക്കറ്റ് ഭരണകർത്താക്കൾ വർഗ്ഗം:ബി.സി.സി.ഐ അദ്ധ്യക്ഷന്മാർ
പാരീസ് ഇന്ത്യൻ സൊസൈറ്റി
1905-ൽ മാഡം ഭിക്കാജി കാമ, ബി.എച്ച്. ഗോദ്‌റേജ്, എസ്.ആർ. റാണ എന്നിവരുടെ നേതൃത്വത്തിൽ പാരീസിൽ സ്ഥാപിതമായ ഒരു ഇന്ത്യൻ ദേശീയവാദി സംഘടനയാണ് പാരീസ് ഇന്ത്യൻ സൊസൈറ്റി. അതേവർഷം ലണ്ടനിൽ ശ്യാംജി കൃഷ്ണ വർമ്മയുടെ നേതൃത്വത്തിൽ സ്ഥാപിതമായ ഇന്ത്യൻ ഹോം റൂൾ സൊസൈറ്റിയുടെ ഒരു ശാഖയായാണ് ഈ സംഘടന രൂപീകൃതമായത്. ഇന്ത്യാ ഹൗസുമായി ബന്ധമുണ്ടായിരുന്ന ഇന്ത്യൻ ദേശീയവാദികളിൽ പലരും പാരീസ് ഇന്ത്യൻ സൊസൈറ്റിയിൽ പ്രവർത്തിച്ചിട്ടുണ്ട്. വീരേന്ദ്രനാഥ് ചഥോപാധ്യായ, ലാലാ ഹർദയാൽ, എം.പി.ടി. ആചാര്യ, വിനായക് ദാമോദർ സാവർക്കർ, പി.ഓ. മേത്ത, എച്ച്,എം. ഷാ, പി.സി. വർമ്മ എന്നിങ്ങനെ നിരവധി പേർ ഇതിൽ അംഗങ്ങളായിരുന്നു. മാഡം കാമയുടെ ശക്തമായ നേതൃത്വത്തിൽ പ്രവർത്തിച്ചിരുന്ന പാരീസ് ഇന്ത്യാ സൊസൈറ്റിക്ക് ഫ്രാൻസിലും റഷ്യയിലുമുള്ള സോഷ്യലിസ്റ്റ് നേതാക്കളുമായി ബന്ധമുണ്ടായിരുന്നു. 1907-ൽ ജർമ്മനിയിലെ സ്റ്റുട്ട്ഗാർട്ടിൽ രണ്ടാം സോഷ്യലിസ്റ്റ് കോൺഗ്രസിൽ മാഡം ഭിക്കാജി കാമ പങ്കെടുത്തിരുന്നു. ഇന്ത്യയ്ക്കു സ്വയം ഭരണം നൽകണമെന്ന് ആവശ്യപ്പെട്ടുകൊണ്ട് മാഡം കാമ അവിടെ ഇന്ത്യയുടെ പതാക ഉയർത്തി.
1909-ൽ കഴ്സൺ വില്ലി എന്ന ബ്രിട്ടീഷ് ഉദ്യോഗസ്ഥനെ മദൻ ലാൽ ഢീംഗ്ര എന്ന വിപ്ലവകാരി കൊലപ്പെടുത്തിയപ്പോൾ കൂടുതൽ വിപ്ലവകാരികൾക്കായി പോലീസ് അന്വേഷണം ഊർജ്ജിതമാക്കി. ഈ സാഹചര്യത്തിൽ ഇന്ത്യാ ഹൗസിലെ വിപ്ലവകാരികൾക്ക് അഭയം നൽകിയത് പാരീസ് ഇന്ത്യൻ സൊസൈറ്റിയായിരുന്നു. അക്കാലത്ത് ഇന്ത്യക്കു പുറത്തു പ്രവർത്തിച്ചിരുന്ന ഏറ്റവും ശക്തമായ ഇന്ത്യൻ സംഘടനയായിരുന്നു പാരിസ് ഇന്ത്യൻ സൊസൈറ്റി. ഈ സംഘടനയിലേക്ക് യൂറോപ്പിലെ കൂടുതൽ സോഷ്യലിസ്റ്റുകൾ വന്നുകൊണ്ടിരുന്നു. മാർസെലസിൽ വച്ച് വി.ഡി. സാവർക്കർ അറസ്റ്റിലായപ്പോൾ അദ്ദേഹത്തെ ഫ്രാൻസിലേക്കു തിരികെക്കൊണ്ടുവരാൻ ഈ സൊസൈറ്റി ശ്രമിച്ചിരുന്നു. പാരീസ് ഇന്ത്യൻ സൊസൈറ്റിയിലെ അംഗങ്ങൾ പതിവായി യോഗങ്ങൾ കൂടുകയും എല്ലാവർക്കും ആയുധപരിശീലനം നൽകുകയും ചെയ്തിരുന്നു. വിപ്ലവപ്രവർത്തനങ്ങൾ കൂടാതെ വിപ്ലവ പ്രസിദ്ധീകരണങ്ങൾ രചിക്കുന്നതിലും ഇവിടെ പരിശീലനമുണ്ടായിരുന്നു. സംഘടനയിൽ നിന്നു പരിശീലനം നേടിയ പലരും ഇന്ത്യയിൽ വിപ്ലവപ്രവർത്തനങ്ങൾക്കു നേതൃത്വം നൽകി. പാരീസ് ഇന്ത്യൻ സൊസൈറ്റിയുടെ ആഭിമുഖ്യത്തിൽ ബന്ദേ മാതരം, തൽവാർ എന്നീ പ്രസിദ്ധീകരണങ്ങളും പുറത്തിറങ്ങിയിരുന്നു.
കൂടുതൽ വായനയ്ക്ക്
വർഗ്ഗം:സംഘടനകൾ വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
എയ്ഞ്ചല ബെസെറ
കൊളമ്പിയൻ പട്ടണമായ കാലിയിൽ മാർക്കോ ടുളിയോ ബാസെറായുടെയും സിലിയ അസെവെഡോയുടെയും ഏഴുമക്കളിൽ (5 പെൺമക്കളും 2 ആൺമക്കളും) അഞ്ചാമത്തെയാളായിട്ടാണ് അവരുടെ ജനനം. അവർ ജെ.എം. ബാരീയുടെ “പീറ്റർ ആന്റ് വെന്റി” എന്ന ആദ്യ പുസ്തകം വായിക്കുന്നത് തന്റെ ആറാമത്തെ വയസിലായിരുന്നു. സാഹിത്യത്തിലേയ്ക്കുള്ള അവരുടെ ആകർഷണം നിർണ്ണയിക്കുന്നതിൽ ഈ പുസ്തകം വലിയ സ്വാധീനം ചെലുത്തിയിരുന്നു. നീരീക്ഷണങ്ങൾ, ഭാവന, നിശ്ശബ്ദത എന്നിവ സമന്വയിപ്പിച്ച്  ചെറുപ്രായത്തിൽ അവർ ആദ്യ കഥകൾ രചിച്ചുതുടങ്ങി. യൌവ്വനകാലം മുഴുവൻ അനേകം കവിതകളെഴുതുന്നതിൽ ബത്തശ്രദ്ധയായിരുന്നു. ഇക്കാലത്തെഴുതിയ കഥകളുടെ സമാഹാരങ്ങൾ “അൽമ അബിയെർട്ട” (Open Soul) എന്ന പേരിൽ പുറത്തുവന്നിരുന്നു.
പതിനേഴാമത്തെ വയസിൽ എയ്ഞ്ചല ഹംബെർട്ടോ ടല്ലെസിനെ വിവാഹം കഴിച്ചു. 1980 കാലിയിൽ വച്ച് അവർക്ക് ഒരു മകൾ ജനിക്കുകയുണ്ടായി.
വിവാഹത്തിനും ശേഷം താൽക്കാലികമായി സാഹിത്യലോകത്തുനിന്നു പിൻവാങ്ങിയ അവർ സാമ്പത്തികശാസ്ത്രം പഠിക്കുകയും 1982 ൽ വാർത്താവിനിമയ പരസ്യ-ഡിസൈൻ കോഴ്സിൽ ഒരു ഓണേഴ്സ് ബിരുദമെടുക്കുകയും ചെയ്തു. ഇക്കാലത്ത് ഒരു അന്താരാഷ്ട്ര പരസ്യക്കമ്പനിയിൽ ക്രിയേറ്റീവ് ഡയറക്ടറായി ജോലി സമ്പാദിക്കുകയും ചെയ്തു. 1987 ൽ വിവാഹമോചനം നേടിയശേഷം അവർ ബഗോട്ടയിലേയ്ക്കു പോകുകയും അവിടെ പരസ്യ-ഡിസൈൻ മേഖലിയിലെ തന്റെ ജോലി വിജയകരമായി തുടരുകയും ചെയ്തു. അവരുടെ പരസ്യകലയിലെ സർഗ്ഗ സൃഷ്ടികൾകളുടെ പേരിൽ അനേകം അവാർഡുകൾ കരസ്ഥമാക്കുകയും ചെയ്തു. 1988 ൽ ഒരു പരസ്യദാതാവും എഴുത്തുകാരനുമായ ജോക്വിൻ ലോറെന്റെയുമായി കണ്ടുമുട്ടുകയും താമസിയാതെ വിവാഹിതരാകുകയും ചെയ്തു. അവർക്ക് 1993 ൽ ബാർസിലോണയിൽവച്ച് രണ്ടാമത്തെ മകളായ മരിയ ജനിച്ചു. എയ്ഞ്ചല ബാർസിലോണയിലേയ്ക്കു പോകുകയും അടുത്ത 13 വർഷങ്ങൾ സ്പെയിനിലെ ഒരു പ്രധാന പരസ്യ ഏജൻസിയിൽ ക്രിയേറ്റീവ് വൈസ് പ്രസിഡന്റായി സ്ഥാനമേറ്റെടുക്കുകയും ചെയ്തു. 2000 ൽ അവർ തൊഴിൽരംഗത്തുനിന്ന് രാജിവയ്ക്കുകയും പൂർണ്ണമായി സാഹിത്യലോകത്തേയ്ക്കു ശ്രദ്ധ തിരിക്കുകയും ചെയ്തു.
വർഗ്ഗം:എഴുത്തുകാർ വർഗ്ഗം:1957-ൽ ജനിച്ചവർ വർഗ്ഗം:ജൂലൈ 17-ന് ജനിച്ചവർ
മലയിൻകീഴ്
കേരളത്തിൽ തിരുവനന്തപുരം ജില്ലയിലെ കാട്ടാക്കട താലൂക്കിൽ മലയിൻകീഴ് ഗ്രാമപഞ്ചായത്തിന്റെ ഭാഗമായ ഒരു സ്ഥലമാണ് മലയിൻകീഴ്. പ്രസിദ്ധമായ മലയിൻകീഴ് ശ്രീകൃഷ്ണസ്വാമിക്ഷേത്രം ഇവിടെയാണ് സ്ഥിതിചെയ്യുന്നത്.തിരുവല്ല ശ്രീ വല്ലഭക്ഷേത്രവുമായി ഈ ക്ഷേത്രത്തിന് അടുത്ത ബന്ധമുണ്ട്. ശ്രീകൃഷ്ണ ഭഗവാന്റെ യൗവനരൂപമാണ് ഇവിടെ പൂജിക്കുന്നത്. ഇവിടത്തെ ആറാട്ട് മഹോത്സവം അതിപ്രസിദ്ധമാണ്.
തിരുവനന്തപുരം നഗരത്തിൽ നിന്ന് 13 കിലോമീറ്റർ കിഴക്കുമാറി നെയ്യാർ ഡാമിലേക്ക് പോകുന്ന വഴിയിലാണ് ഈ സ്ഥലം സ്ഥിതിചെയ്യുന്നത്. താലൂക്ക് ആസ്ഥാനമായ കാട്ടാക്കടയിൽ നിന്ന് ഏകദേശം 7 കിലോമീറ്റർ ദൂരം ഇങ്ങോട്ടുണ്ട്. തിരുവനന്തപുരം വിമാനത്താവളമാണ് ഏറ്റവും അടുത്തുള്ള വിമാനത്താവളം; തിരുവനന്തപുരം സെൻട്രൽ ഏറ്റവും അടുത്തുള്ള പ്രധാന റെയിൽവേ സ്റ്റേഷനും.ആനപ്പാറ മലയുടെ അടിയിൽ സ്ഥിതി ചെയ്യുന്നതുകൊണ്ടാണ് ഇവിടം മലയിൻകീഴ് എന്നറിയപ്പെടുന്നത്. മാധവകവിമെമ്മോറിയൽ കോളേജ്, ആനപ്പാറ ബോയ്സ് വൊക്കേഷണൽ ഹയർ സെക്കന്ററി സ്കൂൾ, മലയിൻകീഴ് ഗേൾസ് ഹയർസെക്കന്ററി സ്കൂൾ എന്നിവ ഇവിടത്തെ പ്രധാന സർക്കാർ വിദ്യാഭ്യാസ സ്‌ഥാപനങ്ങൾ ആണ്. കാട്ടാക്കട താലൂക്ക് ആസ്ഥാന ആശുപത്രി മലയിൻകീഴിന് സമീപമുള്ള മണിയിറവിളയിലാണ് സ്‌ഥിതി ചെയ്യുന്നത്.
അവലംബം
ചട്ടമ്പി സ്വാമികളുടെ ജന്മംഗൃഹം (മാതൃഗൃഹം ) സ്ഥിതി ചെയ്യ്യുന്ന മച്ചേൽ പ്രദേശം മലയിൻകീഴ് പഞ്ചായത്തിൽ ആണ്
വി.കെ. ഗോപിനാഥൻ
കേരളത്തിലെ ബി.എൽ.ഡി. നേതാവാണ് '''വി.കെ. ഗോപിനാഥൻ'''.
അവലംബം
വർഗ്ഗം:നാലാം കേരള നിയമസഭാംഗങ്ങൾ വർഗ്ഗം:കേരളത്തിലെ ബി.എൽ.ഡി. നേതാക്കൾ വർഗ്ഗം:കേരളത്തിലെ എസ്.ഒ.പി. നേതാക്കൾ